મોરબી સિરામિક ઉદ્યોગમાં આ વર્ષે રૂ સાત હજાર કરોડનું રોકાણ થશે\nરાજકોટ, તા.4: એક તરફ ચીનના વેપાર કરવાના વલણ સામે દુનિયાભરના દેશોમાં છૂપો વિરોધ છે અને બીજી તરફ મોરબીના સિરામિક ઉત્પાદકોએ ચીનને આ ધંધામાં તમામ મોરચે પછડાટ આપી હોવાથી ઉદ્યોગ લોકડાઉન પછી તુરંત બેઠો થઇને દોડવા લાગ્યો હતો. જોકે સિરામિક ઉદ્યોગનું ભાવિ ખૂબ સારું દેખાઇ રહ્યું હોવાથી આ ક્ષેત્રમાં નવા નવા સાહસિકો આવતા જાય છે. મોરબીમાં આવનારા દસેક મહિનામાં 70 જેટલી નવી ફેક્ટરીઓ આવી રહી છે. આ તમામમાં ફક્ત રૂા. 100 કરોડનું સરેરાશ રોકાણ ગણવામાં આવે તો પણ આશરે7હજાર કરોડનું રોકાણ મોરબીમાં આવશે.\nઅંદાજપત્રમાં સરકારે મોરબીને નવી જીઆઇડીસી ફાળવી છે અને મોરબીને જોડતા રસ્તાઓનું કામકાજ પણ હવે ઝડપભેર થઇ જતાં ઉદ્યોગ માટે અનુકૂળ વાતાવરણ રચાશે એમ ઉત્પાદકોએ કહ્યું હતું.\nસિરામિકના અગ્રણી ઉત્પાદક કે.જી. કુંડારીયા કહે છે મોરબીમાં જંગી રોકાણ આવે તે ખૂબ સારી બાબત છે. 70 જેટલાં યુનિટો દસથી બાર મહિનામાં શરૂ થઇ જશે. કોઇ યુનિટમાં બાંઘકામ અને અન્ય માળખું તૈયાર થઇ રહ્યું છે તો ક્યાંક મશીનરીની ડિલિવરીમાં વિલંબ થઇ રહ્યો છે. સિરામિક બનાવવાની મશીનરી ચીનથી મગાવવામાં આવે છે પણ ત્યાંથી ડિલિવરી કન્ટેઇનરના વાંકે મોડી મળી રહી છે. જોકે ફેક્ટરીઓ બહુ ટૂંકાગાળામાં શરૂ થઇ જશે.\nમોરબીમાં નવા પ્લાન્ટ આવવાનું કારણ મોટું છે. કારણકે દુનિયાભરમાં ડિઝાઇન-ગુણવત્તા-રેન્જ અને સાઇઝમાં મોરબીનો જોટો જડે તેમ નથી. વળી ઉત્પાદકોને રાજસ્થાનથી વિવિધ પ્રકારની માટી પણ સરળતાથી જોઇએ તેટલા પ્રમાણમાં મળે એમ છે. ઉત્પાદનમાં વપરાતો કાચો માલ અને આખી ચેઇન માટે મોરબી ક્લસ્ટર જેવું બની ગયું છે એટલે હવે કોઇ દેશ હંફાવી શકે એવી સ્થિતિમાં નથી એમ કુંડારીયા કહે છે.\nકોરોનાના આરંભે ગયા વર્ષે ફેક્ટરીઓ બે મહિના બંધ રહી હતી. પરંતુ શરૂઆત કરવામાં આવી ત્યારથી કોઇ યુનિટો પાસે ઓછું કામકાજ હોય એવું બન્યું નથી. પૂર્ણ ઉત્પાદન ક્ષમતાએ બધાં યુનિટો કામકાજ કરી રહ્યાં છે. મોરબીમાં સિરામિકના આશરે 800 જેટલાં યુનિટો છે.\nમોરબીએ છેલ્લા દાયકામાં નિકાસક્ષેત્રે જબરું વર્ચસ્વ બનાવી લીધું છે. લોકડાઉનના બે મહિના ઉત્પાદન વિનાના ગયા એમ છતાં આ વર્ષે માર્ચ સુધીની નિકાસ આશરે રૂા. 12 હજાર કરોડ સુધી પહોંચી ગઇ હોવાનો અંદાજ છે. પાછલા વર્ષે નિકાસ આ આંકડે રહી હતી. બે મહિના ફેઇલ ગયા છે અન્યથા નિકાસ હજુ બે હજાર કરોડ ઊંચે જઇ શકી હોત એમ અગ્રણીઓ કહે છે. મોરબીમાંથી કુલ 180 જેટલા દેશોમાં સિરામિક પ્રોડક્ટસની નિકાસ કરવામાં આવે છે.


જી.એસ.ટી. પોર્ટલની ખામીઓ બાબતે વિરોધ દર્શાવવા ગુજરાત ભરમાંથી અંદાજે 1000 કર વ્યવસાયિકોએ રાજ્ય કર ભવન ખાતે મૌન ધરણા કરી ઠાલવી હૈયાવરાળ. - Tax Today\nજી.એસ.ટી. પોર્ટલની ખામીઓ બાબતે વિરોધ દર્શાવવા ગુજરાત ભરમાંથી અંદાજે 1000 કર વ્યવસાયિકોએ રાજ્ય કર ભવન ખાતે મૌન ધરણા કરી ઠાલવી હૈયાવરાળ.\nતા:18.02.2020: જી.એસ.ટી. સ્વીકાર્ય છે પણ જી.એસ.ટી. પોર્ટલ તો નહીં જ. આ બાબતે વિરોધ દર્શાવવા રાજ્યભરમાં ટેક્સ ક્ષેત્રે પ્રેક્ટિસ કરતાં એડવોકેટ્સ, CA તથા જી.એસ.ટી. પ્રેકટિશનર્સ અમદાવાદ, રાજ્ય કર ભવન ઉપર મૌન ધારણા માટે હાજર રહ્યા હતા. રાજ્યભર માંથી અંદાજે 1000 જેટલા કર વ્યવસાયિકો આ કાર્યક્રમ માટે અમદાવાદ આવ્યા હતા.\nજી.એસ.ટી. લાગુ થયાના 31 મહિના જેટલો સમય વ્યતીત થઈ થયો હોવા છતાં જી.એસ.ટી પોર્ટલ ની મુશ્કેલીઓ ઓછી થવાનું નામ નથી લેતી. આ જી.એસ.ટી. પોર્ટલ વિરુદ્ધ અનેક ફરિયાદો સમગ્ર દેશમાં ઉઠવા પામી છે. આ ફરિયાદો નું નિરાકરણ કરવા બનાવવામાં આવેલ “હેલ્પ ડેસ્ક” તદ્દન “હેલ્પ લેસ” છે અને “હેલ્પ’ ની તાતિ જરૂરી છે તેવી માંગણી ઉઠવા પામી છે. દર વખતે રિટર્ન ભરવાના છેલ્લા દિવસો માં અવરનવાર પોર્ટલ બંધ થઈ જતું હોય, વેપારીઓએ લેઇટ ફી ભોગવવી પડતી હોય છે અને તેમના એડવોકેટ, C A, ટેક્સ કન્સલ્ટનટ માનસિક તાણ ભોગવવાનો વારો આવે છે. આ અંગે 12 ફેબ્રુઆરીએ રાજ્ય માં દરેક જિલ્લાઓમાં આવેદન આપવામાં આવ્યા છે. જી.એસ.ટી. પોર્ટલ ની ખામીઓ સબબ આ અંગે SGST/CGST કચેરીઓએ આવેદન પાઠવવામા આવ્યું છે. આશા રાખીએ કે આ અંગે આપેલ આવેદન પ્રમાણે જી.એસ.ટી.એન. જરૂરી સુધારાઓ કરશે. આ મુશ્કેલી નું નિવારણ નહીં કરવામાં આવે તો જોઇન્ટ એશોશીએશન એક્શન કમિટી ભવિષ્યમાં આશ્ચર્યજનક કર્યેક્રમો કરતાં અચકશે નહીં, તેવી જાહેરાત ધી ગુજરાત સેલ્સ ટેક્સ બાર એશો.ના પ્રમુખ ઉર્વીશ પટેલ દ્વારા આવી હતી.\nકર વ્યવસાયીઓ સાથે તેઓના ધરણા ના કાર્યક્રમ માં ટેકો આપવા ખાસ ગુજરાત ટ્રેડર્સ ફેડરેશન ના પ્રમુખ જયેન્દ્ર તન્ના હાજર રહ્યા હતા. ટેક્સ ટુડે સાથે ની ખાસ વાતચિત માં તેઓએ જણાવ્યુ હતું કે આજે ટેક્સ પ્રેકટિશનર્સ ની જોઇન્ટ એશો. એક્શન કમિટી જે મૌન ધરણા નું આયોજન કરેલ છે તેને સમગ્ર ગુજરાતનાં વેપારી સમાજ બિરદવે છે. ખરેખર અમારા મુદ્દાઓ અને સમસ્યાઓને આપે ઉઠાવી છે તેના કારણે અમારા વેપારીઓનો નૈતિક જુસ્સો વધ્યો છે. હવે પછીના આ પ્રકારના કાર્યક્રમોમાં વધુ વેપારીઓ જોડાશે તેવી આશા તેમણે વ્યક્ત કરી છે.\nઆ ધરણાં માટે ધી ગુજરાત સેલ્સ ટેક્સ બાર એશોશીએશન, નેશનલ એક્શન કમિટી ઓફ જી.એસ.ટી. પ્રોફેશનલ્સ, ઓલ ઈન્ડિયા ફેડરેશન ઓફ ટેક્સ પ્રેકટિશનર્સ-વેસ્ટ ઝોન, ઓલ ગુજરાત ફેડરેશન ઓફ ટેક્સ પ્રેકટિશનર્સ, ટેક્સ એડવોકેટ એશોશીએશન ઓફ ગુજરાત તથા ઇન્કમ ટેક્સ બાર એશોશીએશન દ્વારા એક મંચ પર આવી આ કાર્યક્રમનીને સફળ બનાવવા પ્રયાસો કરવામાં આવ્યા હતા. ભવ્ય પોપટ, એડિટર, ટેક્સ ટુડે.\nTags: Annual Return GST, GST, GST FAQ, GST Portal, GSTAudit, SaveGST\nPrevious સવાલ આપના જવાબ ટેક્સ ટુડે એક્સપર્ટ ના (આ કૉલમ દર સોમવારે પ્રસિદ્ધ થશે) 17th ફેબ્રુઆરી 2020\nNext ગુજરાત સેલ્સટેક્ષ બાર એસોસીએશનને સો સો સલામ…


Kartik Aryan asks mother for money to postaphoto on Mother's Day\nમાતા સાથે સેલ્ફી પોસ્ટ કરવા માટે પણ આ અભિનેતાએ માંગ્યા લાખો રૂપિયા\nMay 11, 2020 | 5:40 pm IST\nરવિવારે Mother’s Day પર બોલિવૂડ સેલિબ્રિટીઓએ પોતપોતાના અંદાજમાં પોતાની માતાને શુભેચ્છાઓ પાઠવી. કોઇએ માતા સાથે વીડિયો શેર કર્યો તો કોઇએ તેમની જૂની તસવીરો શેર કરી. કેટલાક લોકોએ પોતાની માતા માટે ભાવુક પોસ્ટ લખી. પરંતુ હાલમાં સોશિયલ મીડિયા પર ખુબ જ એક્ટિવ નજર આવનારા એક્ટર કાર્તિક આર્યનનો આ મધર્સ ડે પર એવો વીડિયો સામે આવ્યો છે જેમા તેની પોલ ખુલી ગઇ છે. કાર્તિક આ વીડિયોમાં પોતાની માતા પાસે Mother’s Day પર તસવીર નાંખવા માટે રૂપિયા માંગતા નજર આવી રહ્યો છે.\nકાર્તિક આર્યને પોતાના ઇન્સ્ટાગ્રામ પર એક વીડિયો શેર કર્યો છે, જેમા તે પોતાન માતા સાથે વાતો કરતો નજર આવે છે. આ વીડિયોમાં કાર્તિકની મા નજર તો નથી આવી રહી પરંતુ તેમની વાતો સાંભળી તમને તમારી મમ્મી જરૂરથી યાદ આવી જશે. ખરેખર આ મજેદાર વીડિયોમાં કાર્તિક પોતાની અને માતાની મજેદાર કેમિસ્ટ્રી દેખાડતો નજર આવી રહ્યો છે.\nઆ વીડિયોને કાર્તિકે કેપ્શન આપ્યું છે,’માની મમતા’. વીડિયોમાં કાર્તિક નજર આવી રહ્યો છે અને ત્યારે જ પાછળથી તેની માતા અવાજ આપે છે,’કોકી, મધર્સ જે પર તમામ લોકોએ પોતાના માતા સાથે સેલ્ફી નાંખી છે. તે અત્યાર સુધી કેમ કંઇ નાંખ્યુ નથી.’ આ પર કાર્તિક પોતાની માતાને કહે છે,’મમ્મી તમને ખબર છે મને એક-એક પોસ્ટ માટે કેટલા રૂપિયા મળે છે, આપશો??’ આ સાંભળતાની સાથે જ કાર્તિકની મા પાછળથી બોલે છે,’એક લાત મારીશ, ભોપાલવાળી માસી ક્યારની ફોન કરે છે અને તે અત્યાર સુધી કંઇ નાંખ્યુ નથી. ચૂપચાપ મારી સાથે એક સેલ્ફી અપલોડ કરી નાંખ’.\nકાર્તિક આર્યનની આ મજેદાર પોસ્ટ પર તેમની કો-સ્ટાર ભૂમિ પેડનેકર અને અર્જૂન કપૂરે પણ તેની મજાર ઉડાવી છે. કાર્તિકના આ મજેદાર વીડિયોને માત્ર 12 કલાકમાં 2.25 મિલિયનથી વધારે લોકો જોઇ ચૂક્યા છે. લોકડાઉન દરમિયાન કાર્તિક આર્યન પોતાના સોશિયલ મીડિયા પર ફેન્સને ખુબ જ અલગ-અલગ રીતે મનોરંજન કરી રહ્યો છે. આ દરમિયાન તેણે યૂ ટ્યૂબ ચેનલ પર કોકી પૂછેગા નામથી એક ચૈટ શો પણ શરૂ કર્યો છે.\nઆ વીડિયો પણ જુઓ: IRCTCની વેબસાઈટ ખુલતાની સાથે જ હેંગ\nબાળકને કુદતુ જોઇ રીંછ ભાઇને યાદ આવી ગયુ બચપન, પછી તો જે થયુ…Video


News & Views :: પતિને છરીના 32 ઘા માર્યા 10 વર્ષની સજા બાદ પત્નીને કોર્ટે નિર્દોષ છોડી\nપતિને છરીના 32 ઘા માર્યા 10 વર્ષની સજા બાદ પત્નીને કોર્ટે નિર્દોષ છોડી\nગુજરાત હાઈકોર્ટે હત્યાના કેસમાં એક મોટો અને મહત્ત્વનો ચૂકાદો આપ્યો છે. કચ્છમાં પતિની હત્યાના કેસ સુનાવણી કરવામાં આવી હતી. પતિની હત્યા કરી હોવાની કબુલાત મહિલાએ કરી લીધી હતી. આ મામલે થયેલી ફરિયાદના આધારે આજીવન જેલની સજા થઈ હતી. પણ પત્ની સામેના આરોપો અંગે ગુજરાત હાઈકોર્ટે ચોક્કસ પુરાવાના અભાવે પત્નીની તરફેણમાં ચૂકાદો આપી દીધો છે. છેલ્લા એક દાયકાથી આ કેસમાં સજા કાપી રહેલી મહિલા હવે જેલમાંથી મુક્ત થશે.\nવર્ષ 2011માં કચ્છ જિલ્લાના ભૂજમાં પત્નીએ ઘર કંકાસથી કંટાળીને પોતાના પતિને છરીના 32 ઘા મારી દીધા હતા. જે અંગે મૃતકની પત્ની સામે ફરિયાદ થઈ હતી. ભૂજ સેશન્સ કોર્ટે પત્ની પાસેથી મળેલી છરી તથા કપડાં પરના ડાઘને ધ્યાને લઈને સુનાવણી કરી હતી. પોલીસ તરફથી પણ એવો દાવો કરવામાં આવ્યો હતો કે, મહિલાએ પતિની હત્યા કરી હોવાની કબુલાત પોલીસ સ્ટેશનમાં કરી લીધી છે. જેના આધારે સેશન્સ કોર્ટે આજીવન કેદની સજા ફટકારી હતી. આ કેસમાં ગુજરાત હાઈકોર્ટમાં સેશન્સ કોર્ટના ચૂકાદાને પડકારવામાં આવ્યો હતો.\nજોકે, હાઈકોર્ટે આ અંગે કેસમાં પુરાવાઓની કડી ન હોવાનું નોંધી લીધું હતું. આ બાબતે પત્નીનો કેસ લડી રહેલા વકીલ દીપીકા બાજપાઈએ કહ્યું કે, પત્ની સામે લાગેલા આરોપ સાબિત કરવા માટેની કોઈ કડી મળી ન હતી. જેને લઈને એક દાયકાની સજા કાપી લીધા બાદ 50 વર્ષની મહિલાને નિર્દોષ મુક્ત કરવામાં આવી છે. જોકે, આ સમગ્ર કેસની ચર્ચા કચ્છમાં થઈ રહી છે. મહિલાએ પતિને છરીના 32 ઘા મારીને મોતને ઘાટ ઊતારી દીઘા હોવાનો આરોપ હતો.\nબીજી તરફ સમગ્ર રાજ્યમાં ચકચાર મચાવનાર હિના હત્યા કેસમાં નવો ખુલાસો થયો છે. સચીન પત્નીને છૂટાછેડા આપીને હિનાને લગ્ન કરી કેનેડા લઈ જવાનો વાયદો કર્યો હતો. પોતાના પતિના પ્રેમસંબંધ મામલે સચિનની પત્ની વાકેફ હતી. હિનાની ફરિયાદ બાદ ઉપરોક્ત બાબત સામે આવી છે. સચીને પત્નીને છૂટાછેડા પણ આપ્યા ન હતા. ફરિયાદ બાદ બંને પક્ષે સમાધાન થયા બાદ સચીન અને હિના અલગ થયા હતા. દુષ્કર્મની ફરિયાદ અંગે સમાધન થઈ ગયું હતું. સચીને હિનાને વાયદો કર્યો હતો કે, તે પત્ની સાથે છૂટાછેડા લઈને બંને કેનેડા સેટ થઈ જવાના છે.


This page is printed from: http://www.akilanews.com/Main_news/Print_news/01-06-2018/134703\nસરકારને લાગ્યો મોટો ઝટકો;એર ઈન્ડિયા માટે ડેડલાઈન સુધી કોઈ ખરીદદાર મળ્યો જ નહીં\nએર ઇન્ડિયાના ડિસઈન્વેસ્ટમેન્ટની યોજના અભેરાઈએ ચડશે\nનવી દિલ્હી:સરકારને મોટો ઝટકો લાગ્યો છે સરકારી એરલાઈન કંપની એર ઈન્ડિયા માટે ડેડલાઈન સુધી કોઈ ખરીદનાર મળ્યો નથી જેથી એરઇન્ડિયાના ડિસઈન્વેસ્ટમેન્ટની યોજના અભેરાઈએ ચડતી દેખાઈ રહી છે. આજે ગુરુવારની ડેડલાઈન સુધીમાં સરકારને એક બોલી મળી નહીં સરકારની નીતિ મુજબ દેવામાં ડૂબેલી કંપનીઓમાં સરકારની ભાગીદારીને ઓછી કરવા માગે છે.પરંતુ કોઈ બોલી નહીં આવતા સરકારને ઝટકા સમાન છે\nભારતમાં ઝડપથી વિસ્તરી રહેલા એવિએશન માર્કેટ છતા સરકારી એરલાઈન કંપનીની ખરીદગીમાં કોઈ કંપનીને રુચિ ન દેખાડી એ સાબિત કરે છે કે, સરકારને એર ઈન્ડિયાના દેવાથી નિપટવામાં કેટલી મુશ્કેલીઓ આવી રહી છે. આ ખુદ પીએમ મોદીની આર્થિક સુધારણાઓને આગળ વધારવાની છબિ માટે ઝટકો છે. કેન્દ્ર સરકારે માર્ચમાં એર ઈન્ડિયાની 76 ટકા ભાગીદારી વેચવાની ઘોષણા કરી હતી. સરકારનું માનવું હતું કે, આના દ્વારા તે 5.1 બિલિયન ડૉલરનું દેવું ખતમ કરી શકશે. પણ સંભવિત દાવેદારોની પીછેહઠથી હવે આ સમસ્યા વધુ ગાઢ બની ગઈ છે.\nજોકે, હવે સરકાર એર ઈન્ડિયાની ભાગીદારી વેચવાની શરતોમાં ફેરફાર કરવા અંગે વિચારી રહી છે. ઉડ્ડયન મંત્રાલયના અધિકારી આર.એન. ચૌબેએ કહ્યું કે, આગામી બે સપ્તાહમાં સરકાર એર ઈન્ડિયાના સેલની પ્રક્રિયા પર ફરીવાર વિચાર કરશે. ચૌબેએ કોઈના બોલી ન લગાવવા અંગે કહ્યું કે, ‘અમારી શરતોથી ખરીદદાર કદાચ સહમત નહોતા.’ જોકે, સરકાર તરફથી 76 ટકા ભાગીદારી આપવાની ઑફર સારી છે. બુધવારે ચૌબેએ કહ્યું કે, સરકાર 31 મેની ડેડલાઈનને આગળ વધારવાના મૂડમાં નથી.


દેશના અમુક ભાગો કોવિડ-19 હૉટસ્પૉટ બન્યાઃ AIIMSના નિર્દેશક | some places in india turned into covid-19 hotspots says aiims director - Gujarati Oneindia\n29 min ago જમ્મુ કાશ્મીર: કુલગામમાં આતંકીઓ-સેના વચ્ચે મુઠભેડ,2આતંકી ઠાર\n31 min ago World No Tobacco Day: તમાકુથી દર વર્ષે જઈ રહ્યા છે 70 લાખ લોકોના જીવ\n1 hr ago દેશમાં 145 નવા જિલ્લા બની શકે છે હૉટ સ્પૉટ, પ્રવાસી શ્રમિકોના કારણે વધ્યા કેસ\n1 hr ago દેશમાં છેલ્લા 24 કલાકમાં કોરોનાના 7964 નવા કેસ આવ્યા અને 265 દર્દીના મોત\nદેશના અમુક ભાગો કોવિડ-19 હૉટસ્પૉટ બન્યાઃ AIIMSના નિર્દેશક\n| Published: Tuesday, April 7, 2020, 12:53 [IST]\nભારતના મોટાભાગના સ્થળોમાં કોરોના વાયરસ(કોવિડ-19) હજુ પણ સ્ટેજ-2 પર છે. પરંતુ ઘણી જગ્યાઓ એવી પણ છે જે વાયરસના હૉટસ્પૉટ બનેલા છે અને અહીં વાયરસનો સામૂહિક ફેલાવ શરૂ થઈ ચૂક્યો છે. જો કે તેમછતાં પણ ભારતની સ્થિતિની જો દુનિયા સાથે કલ્પના કરવામાં આવે તો તે બહેતર છે. આ વાત અખિલ ભારતીય આયુર્વિજ્ઞાન સંસ્થાન (AIIMS)ના નિર્દેશક રાજદીપ ગુલેરિયાએ કહી છે.\nતેમણે કહ્યુ, 'જ્યારે આપણે દુનિયામાં વાયરસના પ્રકોપથી ભારતની તુલના કરીએ તો અહીં સ્થિતિ ઘણી સારી છે. જો કે અમુક સ્થળો હૉટસ્પૉટમાં બદલાઈ ગયા છે, જે ચિંતાની વાત છે પરંતુ જો આપણે સામૂહિક ફેલાવને રોકી શક્યા તો આપણે દેશમાં સ્ટેજ-2માં જ જળવાઈ રહીશુ.' કોરોના વાયરસના કેસમં સ્ટેજ-2નો અર્થ છે, જ્યારે ઈન્ફેક્શન માત્ર વિદેશથી આવેલા લોકો કે પછી એવા લોકોના સંપર્કમાં આવેલા લોકો સુધી સીમિત રહે છે. વળી, સ્ટેજ-3નો અર્થ થાય છે,સંક્રમિત વ્યક્તિના સીધા સંપર્કમાં આવ્યા વિના કોઈ વ્યક્તિનુ વાયરસથી સંક્રમિત થઈ જવુ. સ્ટેજ-3માં વાયરસનો સ્ત્રોત જાણવો મુશ્કેલ હોય છે અને ફેલાવ પણ ઝડપથી થાય છે જે મોટી સંખ્યામાં લોકોને પોતાની ચપેટમાં લઈ લે છે. ઘણા વિશેષજ્ઞોએ એ વાતો ઈનકાર કર્યો છે કે ભારત સ્ટેજ-3 પહોંચી ગયુ છે.\nગુલેરિયાએ કહ્યુ કે ભારતમાં જે સ્થિતિ છે, તે સ્ટેજ-2 અને સ્ટેજ-3ની વચ્ચેની છે. તેમણે કહ્યુ, 'આ માત્ર લૉકડાઉનનુ યોગ્ય રીતે પાલન કરવા સુધી રહે છે. લોકોએ ઘરોમાં રહેવુ જોઈએ, ત્યારે જ કોરોના વાયરસના ફેલાવની ચેન તૂટી શકે છે.' તમને જણાવી દઈએ કે કોરોના વાયરસ(કોવિડ-19)ના કેસોની સંખ્યા સતત વધી રહી છે. અત્યાર સુધી 4400થી વધુ લોકો આ વાયરસથી સંક્રમિત થઈ ગયા છે. જ્યારે મૃતકોની સંખ્યા 114 થઈ ગઈ છે. દેશમાં હાલાં 21 દિવસનુ લૉકડાઉન લાગેલુ છે જેથી વાયરસનો સામૂહિક ફેલાવ ન થઈ શકે. 21 દિવસનુ લૉકડાઉન ખતમ થયાની તારીખ 14 એપ્રિલ છે.\nઆ પણ વાંચોઃ અમેરિકા માટે સંકટમોચક બન્યુ ભારત, હાઈડ્રોક્લોરોક્વીનની સપ્લાયને મંજૂરી\nમમતા બેનર્જીનુ મોટુ એલાન, પશ્ચિમ બંગાળમાં 1 જૂનથી ખુલશે ધાર્મિક સ્થળો\nsome places in india turned into covid-19 hotspots says aiims director\nStory first published: Tuesday, April 7, 2020, 12:53 [IST]


RTE Admission IMP Announcement for Parents Regarding Income certificate- આરટીઈ હેઠળ પ્રવેશ મેળવવા માગંતા વાલીઓ માટે આવકના પ્રમાણ પત્રો અંગે મહત્ત્વની સૂચનાઓ – News18 Gujarati\nHome » photogallery » career » RTE ADMISSION IMP ANNOUNCEMENT FOR PARENTS REGARDING INCOME CERTIFICATE JM\nRTE Admission: RTE હેઠળ એડમિશન લેવા માંગતા વાલીઓ માટે ખાસ સૂચના, આવકના દાખલા અંગે ભૂલથી પણ ન કરતા આ કામ\nRTE Admission: આરટીઈ (Right to Education) હેઠળ એડમિશન લેવા માંગતા વાલીઓ માટે અહીંયા કેટલીક મહત્ત્વની સૂચનાઓ આપવામાં આવી છે. આ સૂચનાઓનું પાલન નહીં કરો તો સમસ્યામાં મૂકાવાનો વારો આવી શકે છે.\n| April 08, 2022, 20:33 IST\nસંજય ટાંક, અમદાવાદ : ગરીબ બાળકોને ખાનગી શાળામાં પ્રવેશ મળી રહે તે માટે હાલ રાઈટ ટુ એજ્યુકેશન (RTE) હેઠળ પ્રવેશ પ્રક્રિયા ચાલી રહી છે. શુ તમે તમારા બાળકનું એડમિશન RTE હેઠળ કરાવવા ફોર્મ ભર્યું છે. જો તેમાં દર્શાવેલી આવકનો (RTE Income Certificate ) પુરાવો ખોટો હશે કે પછી અન્ય દસ્તાવેજ રજૂ કર્યા છે તર ખોટા હશે તો તમારી સામે થઈ શકે છે કાર્યવાહી. ખોટા દસ્તાવેજના આધારે પ્રવેશ મેળવનાર વાલીઓ સામે પોલીસ ફરિયાદ (Police Complain) પણ થઈ શકે છે. પાછલા વર્ષોમાં ખોટી રીતે દસ્તાવેજ ના આધારે પ્રવેશ મેળવ્યાના બનાવો બની ચુક્યા છે જેથી પ્રવેશ માટે આવેલા ફોર્મની ચકાસણી પણ ઝીણવટ પૂર્વક હાથ ધરાશે.\nખાનગી સ્કૂલ માટે પ્રથમ વર્ષના 25 ટકા બેઠકો આરટીઈ હેઠળ ફાળવવામાં આવેલી છે. જે અંતર્ગત 11 એપ્રિલ સુધી ઓનલાઇન પ્રવેશ પ્રક્રિયા ચાલુ રહેવાની છે. ત્યારબાદ આવેલા ફોર્મની ચકાસણી હાથ ધરાશે. રાજ્યમાં 70 હજાર અને અમદાવાદ શહેરમાં 12 હજારથી વધુ બેઠકો માટે આ પ્રવેશ પ્રક્રિયા હાથ ધરાઇ છે. જે માટે આવક મર્યાદા ગ્રામ્ય માટે 1 લાખ 20 હજાર અને શહેરી વિસ્તાર માટે 1 લાખ 50 હજાર નક્કી કરાઈ છે.\nઘણા વાલીઓ RTE હેઠળ પ્રવેશ મેળવવા આવકના ખોટા પુરાવા ઉભા કરી આવકના દાખલો મેળવતા હોય છે. ત્યારે આ રીતે ખોટા દસ્તાવેજના આધારે પ્રવેશ મેળવનાર વાલીઓ સામે પોલીસ ફરિયાદ સુધીની કાર્યવાહી કાર્યવાહી કરવામાં આવી શકે છે. અમદાવાદમાં પણ આ વખતે 12 હજાર બેઠકની સામે 27 હજારથી વધુ ફોર્મ ભરાયા છે.\n
જેથી ફોર્મ ભરવાની પ્રક્રિયા પૂર્ણ થાય ત્યારબાદ ફૉર્મની સ્ક્રુટીની કરાશે. ફોર્મ ચકાસણીની કામગીરી પણ ઝીણવટ પૂર્વક કરાશે. આ ઉપરાંત વિધાર્થીને ખાનગી શાળામાં પ્રવેશ ફાળવી દિધા બાદ પણ શાળા દ્વારા અને જિલ્લા શિક્ષણ અધિકારી દ્વારા તપાસ કરવામાં આવે છે. ત્યારે અધિકારીઓ દ્વારા પણ અપીલ કરવામાં આવી છે કે RTE હેઠળની પ્રવેશ પ્રક્રિયા ગરીબ બાળકોને પણ ભણવાનો અધિકાર મળે તે હેતુથી થાય છે.
પ્રતીકાત્મક તસવીર\nજેથી ખોટા પુરાવાઓ ના આધારે ખાનગી શાળામાં પ્રવેશ મેળવવો નહીં. ખોટા દસ્તાવેજો દ્વારા પ્રવેશ મેળવનાર વાલી સામે પોલીસ ફરિયાદ કરવા સુધીના પગલાં લેવાઈ શકે છે. મહત્વનુ છે કે બે વર્ષ અગાઉ RTE હેઠળ 60થી વધુ વાલીઓએ ખોટા દસ્તાવેજ આધારે પ્રવેશ મેળવતા તેમની સામે કડક કાર્યવાહી કરવામાં આવી હતી. (અહેવાલની તમામ તસવીરો પ્રતિકાત્મક છે)


sugandha mishra and sanket bhosle make funny video on katrina kaif and vicky kaushal wedding – News18 Gujarati\nસુગંધા મિશ્રા અને તેના પતિ સંકેત ભોસલે (Sugandha Mishra-Sanket Bhosale)એ કેટરિના કૈફ અને વિકી કૌશલના લગ્નની મજાક ઉડાવી\nકેટરીના કૈફ અને વિકી કૌશલના લગ્ન (Katrina Kaif & Vicky Kaushal Wedding)ની વિધિઓ આજથી શરૂ થવા જઈ રહી છે. કેટરિના-વિકી9ડિસેમ્બરે સાત જન્મ બંધનમાં બંધાઈ જશે\nકેટરીના કૈફ અને વિકી કૌશલના લગ્ન (Katrina Kaif & Vicky Kaushal Wedding)ની વિધિઓ આજથી શરૂ થવા જઈ રહી છે. કેટરિના-વિકી9ડિસેમ્બરે સાત જન્મ બંધનમાં બંધાઈ જશે. જો કે અત્યાર સુધી કપલે તેમના લગ્નની સત્તાવાર જાહેરાત કરી નથી. પરંતુ તેમના લગ્નની દરેક પળની અપડેટ મીડિયામાં આવી રહી છે. આ દરમિયાન પ્રખ્યાત કોમેડિયન સુગંધા મિશ્રા અને તેના પતિ સંકેત ભોસલે (Sugandha Mishra-Sanket Bhosale)એ કેટરિના કૈફ અને વિકી કૌશલના લગ્નની મજાક ઉડાવી છે અને તેનો વીડિયો પણ બનાવ્યો છે. સુગંધા-સંકેતનો આ વીડિયો સોશિયલ મીડિયા પર જોરદાર વાયરલ થઈ રહ્યો છે. વિડીયોના અંતમાં બંને વચ્ચે લગ્નને લઈને ચર્ચા ચાલી રહી છે.\nસુગંધાએ કહ્યું, અમે પણ તમને અમારા લગ્નમાં આમંત્રણ પણ ન આપ્યું\nવીડિયોમાં સુગંધા મિશ્રા અને સંકેત ભોસલે સોફા પર (Sugandha Mishra Sanket Bhosale Video) બેઠા છે. સુંગધા સંકેતને કહે છે, 'સાંભળ, તું વિકી કૌશલ (Vicky Kaushal) અને કેટરિના કૈફ (Katrina Kaif)ના લગ્ન (Katrina Kaif Vicky Kaushal Wedding)માં જઈશ ને? સુંગધાની આ બાબત પર પ્રતિક્રિયા આપતા સંકેત કહે છે, 'ના'. પછી સુગંધા પૂછે છે કે કેમ? આના પર સંકેત કહે છે, 'બોલાવશે તો જશે ને'. આટલું કહીને બંને હસવા લાગે છે. પછી સુગંધા મામલાને આગળ લઈ જઈને કહેતી જોવા મળે છે, 'આ તો એવી વાત છે, આપણા લગ્નમાં તેમને ક્યાં બોલાવ્યા હતા. આપણા લગ્ન સમયે, કોવિડના કારણે મંજૂરી ન હતી, પરંતુ તેમણે તો જેતે જ કોઈને મંજૂરી આપી નથી. ત્યારે સંકેત કહે છે, 'રોજ નવા સમાચારો આવે છે, આ અલાઉડ નથી, આ અલાઉડ નથી. હવે આવતી કાલે સમાચાર આવશે કે વિક્કી કૌશલના લગ્નમાં વિક્કીને અલાઉડ નથી. આ વાત પર બંને હસવા લાગે છે.\nમજાકમાં, સુગંધ-સંકેત વચ્ચે ગરમા ગરમા થઈ\nઆ વીડિયોના અંતમાં સંકેત કંઈક કહે છે, જેના કારણે સુગંધા ચોંકી જાય છે. સંકેત કહે છે, "ખૂબ ધામધૂમથી લગ્ન કરો, પણ પછી જે થવાનું હોય એજ થાય છે." સુગંધા ચોંકી જાય છે અને સંકેતને પૂછે છે કે તેનો અર્થ શું છે? આ પછી સંકેત સોફા પરથી ઉઠે છે અને ચાલ્યો જાય છે. સુંગધા પણ સંકેતની પાછળ જાય છે અને કહે છે પહેલા બોલ તારો મતલબ શું છે? આ પછી સુગંધા કેમેરા બંધ કરી દે છે.\nવિકી-કેટરિના રાજસ્થાન પહોંચ્યા\nગત રાત્રે કડક સુરક્ષા વ્યવસ્થા વચ્ચે, કેટરિના-વિકી તેમના પરિવારના સભ્યો સાથે જયપુરથી રોડ માર્ગે ત્રણ લક્ઝરી કારમાં બરાબર 11:10 વાગ્યે સિક્સ સેન્સ બરવારા ફોર્ટ હોટેલ પહોંચ્યા.\nએવું કહેવામાં આવી રહ્યું છે કે, હોટેલ મેનેજમેન્ટે વિકી-કેટરિના અને તેમના પરિવારનું ભવ્ય સ્વાગત કર્યું. કેટરિના-વિકી હોટલ પહોંચ્યા કે તરત જ ફટાકડા ફોડીને તેમનું ભવ્ય સ્વાગત કરવામાં આવ્યું. તેઓનું ફૂલોના હાર પહેરાવીને અને તિલક લગાવીને સ્વાગત કરવામાં આવ્યું હતું. હવે આજથી તેમના મહેમાન પણ લગ્ન સ્થળે આવવા લાગશે.\nFirst published: December 07, 2021, 11:45 IST


પીએમ બનવું છે તો સાંતા ક્લોઝ બનો, 13 કરોડ મતદારો કરી રહ્યાં છે આ એક જ માગ - GSTV\nHome » News » પીએમ બનવું છે તો સાંતા ક્લોઝ બનો, 13 કરોડ મતદારો કરી રહ્યાં છે આ એક જ માગ\nપીએમ બનવું છે તો સાંતા ક્લોઝ બનો, 13 કરોડ મતદારો કરી રહ્યાં છે આ એક જ માગ\n2019ની લોકસભા ચૂંટણી પહેલા રાજકિય ખેંચતાણ શરૂ થઈ ગઈ છે. સામાન્ય ચૂંટણી આડે હવે 100 દિવસ કરતા પણ ઓછો સમય બાકી છે. દર વખતે ચૂંટણી પહેલા અનેક પ્રકારનાં સર્વે કરવામાં આવે છે. જેમાં ઘણાં-બધા સવાલોને સાંકળીને લોકો પાસેથી જવાબો મેળવીને ભાવિ સમયનું આકલન કરી શકે છે. આ વખતે પ્રથમ વખત મતદાન કરનારા 13 કરોડ મતદારોનો મિજાજ કાંઈક અલગ જ છે. ખાનગી મીડિયા ગૃપે કરાવેલા એક સર્વેમાં 18થી 21 વર્ષની વચ્ચેનાં મતદારોનું મન કળવાનો પ્રયત્ન કરાયો. દેશનાં 13 કરોડ ફસ્ટ ટાઈમ વોટર્સનાં મનમાં કેવા કેવા મુદ્દાઓ છે. તેમનાં વિચારો શું છે તે જાણવાનો પ્રયત્ન કરાયો.\nપુરા દેશમાં હાથ ધરાયેલા સર્વેમાં ઘણાં નિષ્કર્ષ ધારણાં પ્રમાણે જ હતાં. સામાજિક સુરક્ષાને ધ્યાને રાખતા મહિલાઓએ સુરક્ષાને ગંભીર મુદ્દો ગણાંવ્યો. જ્યારે પુરૂષોનું કહેવું છે કે નોકરી તરફ ધ્યાન આપવું જોઈએ. દર ત્રણમાંથી બે પુરૂષો અથવા 67 ટકા લોકોનું કહેવું છે કે આગામી સરકારે વધુમાં વધુ રોજગારનાં અવસર ઉભા કરવા જોઈએ. જ્યારે દર 100 માંથી 67 મહિલાઓનું કહેવું છે કે મહિલાની સુરક્ષાને પ્રથમ પ્રાધાન્ય આપવું જોઈએ.\nઆ સર્વેમાં યુવાનોએ સસ્તા શિક્ષણની સાથે અનેક સુવિધા વધારવાની માગ કરી. ધાર્મિક હિંસા અને ખોટા વાયદાઓ સામે વિરોધ દર્શાવ્યો. અલ્પસંખ્યકોનાં અધિકાર અને જાતિય ઓળખની સ્વતંત્રતા જેવા મુદ્દા મુખ્ય મુદ્દાઓ રહ્યા. આ સર્વેમાં 44 ટકા મહિલાઓની સરખામણીએ 57 ટકા પુરૂષોએ રાજનિતીમાં રસ દાખવ્યો.\nસર્વેમાં 13 ટકા પુરૂષોની રાજકિય મહત્વાકાંક્ષા રૂઢીચુસ્તતા તરફી જોવા મળી છે. જ્યારે 23 ટકા મહિલાઓએ આ વિચારધારાને વખોડી કાઢી. આ સર્વેમાં રસપ્રદ વાત એ જોવા મળી કે એક તૃતિયાંશ લોકો રાજકારણને લઈને ઉત્સાહિત જોવા મળ્યા. કેમ કે તેઓ આગામી ચૂંટણીમાં પ્રથમ વખત પોતાનાં મતાધિકારનો ઉપયોગ કરશે.\nફસ્ટ ટાઈમ વોટર્સે જણાંવ્યું કે મત કોને આપવો તે રાજકિય પક્ષોની વિચારધારા પર આધાર રાખે છે. પીએમ પદને લઈને તેમણે કોઈ પણ વ્યક્તિને પસંદ કર્યા નથી.\nસૌથી આશ્ચર્યજનક વાત એ છે કે સ્થાનિક લેવલે પુરૂષોમાં માત્ર 18 ટકા લોકલ પરિબળો અસર કરે છે.જો કે મહિલાઓ માટે આ સંખ્યા વધી જાય છે. કેમ કે માત્ર 10 ટકા મહિલાઓ જ લોકલ ફેક્ટરને ધ્યાને રાખીને મતદાન કરે છે. આ સર્વેમાં 40 હજાર માંથી કુલ 1324 લોકોએ આ સર્વેમાં ભાગ લીધો હતો. આ સર્વેમાં તેમણે રાજનિતી અને નોકરી સિવાય ધર્મ અને મીડિયા સંબંધીત સવાલોનાં જવાબો આપ્યા હતાં.\nbjp officeCongress officefirst time votersLoksabha Election 2019Survey\nઅરે આ શું? ભાજપમાં 75 પાર કરી ગયેલા નેતાઓ માટે અલગ હાંસિયો!\nમોરબીમાં પણ બોગસ ડિગ્રી ધારકોનો રાફડો ફાટ્યો, ચાર ‘મુન્નાભાઈ’ની ધરપકડ


નોરા ફતેહીને આ બોલીવુડ એકતારે પ્રેમમાં દગો આપીને છુપી રીતે લગ્ન કરી લીધેલા અને.... - Gujarati News & Stories\nબોલિવૂડમાં, નોરા ફતેહીએ ખૂબ જ ઓછા સમયમાં નોંધપાત્ર ઓળખ મેળવી છે. ‘દિલબર’ ગર્લ નોરા ફતેહી માત્ર એક મહાન ડાન્સર જ નહીં પરંતુ એક મહાન અભિનેત્રી પણ છે. આજે પણ લોકો તેને ‘દિલબર ગર્લ’ ના નામથી ઓળખે છે કારણ કે આ ગીત જ તેને પહેલીવાર લોકપ્રિયતા પ્રાપ્ત કર્યુ હતું. પરંતુ હવે નોરા ડાન્સર નંબર વન તરીકે બહાર આવી છે. તાજેતરમાં જ તેણે સોની ટીવી પરના રિયાલિટી શોનો પણ નિર્ણય લીધો છે. આ સિવાય તેણે વરુણ ધવન સ્ટારર ફિલ્મ ‘ડાન્સર3ડી’ માં પણ શાનદાર અભિનય આપ્યો હતો. આજે નોરા જે તબક્કે પહોંચી છે ત્યાં પહોંચવું એ દરેકની વાત નથી. તેની પાછળનો શ્રેય તેની મહેનત અને લગનને જાય છે.\nજણાવી દઈએ કે નોરા મૂળ મોરોક્કોની છે. તેનો જન્મ કેનેડાના ક્વિબેક સિટીમાં થયો હતો. તેની સાડી પણ અહીં વાંચી અને લખી હતી. જો કે, ડાન્સર બનતા પહેલા તેણે અન્ય ઘણા ક્ષેત્રોમાં પોતાની કારકિર્દી અજમાવી હતી અને જુદી જુદી જગ્યાએ નોકરી પણ કરી હતી. પરંતુ મોડલિંગ અને નૃત્યથી તેમને ઓળખ મળી છે. એક ઇન્ટરવ્યુમાં, નોરાએ પોતે જ કહ્યું હતું કે જ્યારે તેને પહેલીવાર નોકરી મળી ત્યારે તે સ્થળ એક શોપિંગ મોલ હતું. અહીં તેને સ્ટોરનું મેઇન્ટેનન્સ સોંપાયું હતું.\nઆ નોકરી બાદ તેણે કોફી શોપમાં વેઇટ્રેસ તરીકે પણ કામ કર્યું છે. આ નોકરી દ્વારા તેણે સારી આવક શરૂ કરી હતી પરંતુ તે હજી પણ સંતુષ્ટ નહોતી. આવી સ્થિતિમાં, તે એક એજન્સીમાં જોડાયો, ત્યારબાદ તેને ભારત તરફથી ફિલ્મની ઓફર મળી. આ જ ફિલ્મ નોરાને કેનેડાથી ભારત બોલાવે છે અને અહીંની બનાવી લીધી.\nનોંધપાત્ર વાત એ છે કે, ભારત આવતા સમયે નોરા પાસે માત્ર 5000 રૂપિયા હતા. તેમને હિન્દી પણ બરાબર નહોતું આવડતું. તેથી, તેમણે પ્રથમ હિન્દી શીખી. અહીં તેને કેટલાક શો હોસ્ટ કરવાની તક મળી. તે પછી શું હતું, દિલબર છોકરી ફરી ક્યારેય પાછું વળીને જોયું નહીં અને આજે તે આકાશની ઊંચાઈને સ્પર્શી રહી છે.\nનોરાની ફિલ્મ કારકીર્દિની વાત કરીએ તો, તેણે વર્ષ 2014 માં ‘રોર’ ફિલ્મથી ડેબ્યૂ કર્યું હતું, ત્યારબાદ તેને તેલુગુ ફિલ્મોની ઘણી ઓફર્સ મળવાનું શરૂ થયું. તેમજ તેમને ‘બાહુબલી’ અને ‘કિક 2’ જેવી મહાન ફિલ્મોમાં તક આપવામાં આવી. આ પછી તે બિગ બોસ સિઝન9માં પણ જોવા મળી હતી અને ત્યારબાદ 2016 માં તેણે ‘ઝલક દિખલા જા’ ડાન્સ રિયાલિટી શોથી આખી દુનિયાને પોતાની પ્રતિભા બતાવી હતી.\nતમને જણાવી દઇએ કે નોરાના જીવનમાં એકવાર સાચો પ્રેમ પણ થયો હતો, પરંતુ તેમનો સમય ખૂબ ટૂંકાગાળા માટે સાબિત થયો હતો. તેનો અંગદ બેદી સાથે અફેર છે, જે હાલમાં અભિનેત્રી નેહા ધૂપિયાના પતિ છે. જ્યારે નોરાને અંગદના પ્રેમમાં પાગલ થઇ હતી, ત્યારે તે 26 વર્ષની હતી. પરંતુ અચાનક અંગદ બેદીના લગ્નએ નોરાને ઝોરોનો આંચકો આપ્યો. પરંતુ પાછળથી તેણીએ પોતાને સારી રીતે સંભાળી અને આજે ઘણું નામ કમાઇ રહી છે.\nપ્રેગ્નન્સી દરમિયાન અનુષ્કા શર્માના ચહેરા પર ગજ્જબની નિખાર આવી છે – જુવો સુંદર ચહેરો તસવીરોમાં


સરસ્વતીચંદ્ર ભાગ ૧/રજા લીધી - વિકિસ્રોત\nસરસ્વતીચંદ્ર ભાગ ૧/રજા લીધી\n← રાત્રિસંસાર : જવેનિકાનું છેદન અને વિશુદ્ધિનું શોધન સરસ્વતીચંદ્ર ભાગ ૧\nગોવર્ધનરામ ત્રિપાઠી ચાલ્યો →\nપ્રક૨ણ ૨૦. ૨જા લીધી.\nકોઈ પ્રતાપી સત્ત્વ પોતાની પાસેથી જતું રહેતાં મન છુંટું થાય તેમ કુમુદસુંદરી ગઈ કે સરસ્વતીચંદ્ર શાંત થયો. તેની પાછળ જોઈ રહ્યો અને બારણું બંધ થયું કે 'હાશ' 'અરેરે' કરી, બેઠો હતો તે પથારીમાં પડ્યો. આ શું સ્વપ્ન થઈ ગયું ? કુમુદસુંદરી આવી શી? મૂર્છા શી પામી? બોલી શું ? ગઈ શું ? તેની અવસ્થા વસ્તુતઃ કેટલી દયાપાત્ર હોવી જોઈએ ? પોતાના મનની કેવી નિર્બળતા અનુભવે સિદ્ધ કરી આપી ? ઈત્યાદિ વિચારોના ગુંચવારામાં ગુંચવાતું, સ્નેહ અને દયાથી દીન થતું, અનેક વિકારો અનુભવતું મસ્તિક થાક્યું પાક્યું નિદ્રાવશ થયું તે છેક પ્રાતઃકાળે સાત વાગે જાગ્યું.\nનીચે ચોકમાં અને તેની આસપાસના ખંડોમાં સ્ત્રીવર્ગ ઉભરાતો હતો અને ભાત ભાતનાં ઉંચાં ચળકતાં – સાડીયો, સાળુ, ગવનો, વગેરે – વસ્ત્રોથી અને સોનારૂપાના તથા હીરા મોતીના અલંકારોથી અનેકરંગી વનસ્પતિ અને ફુલવાળા બાગ જેવો લાગવા માંડ્યો, તારામંડળમાં ચંદ્રલેખા શોભે તેમ ઉત્સાહભરી સ્ત્રીયો વચ્ચે સૌભાગ્યદેવી શોભતી હતી, અને તારા અને ચંદ્ર સર્વને ઢાંકી નાંખનાર વીજળીની પેઠે જાજવલ્યમાન અલકકિશોરી ધમકભરી ગર્જતી હતી. શાંત અને મધુર ન્હાની શુક્રતારા પેઠે એકપાસ કમુદસુંદરી પ્રકાશ ધરતી હતી. દયાશંકરકાકા અને વૃદ્ધ કુળગોર સ્ત્રીવર્ગની વચ્ચે વચ્ચે ફરતા મંગલ-સામગ્રી તૈયાર કરાવતા હતા. લાલચોળ કુંકુમ, સુવાસિત અને સુશોભિત પુષ્પો, અગરબત્તીયો, રુપાના અને તાંબાપીતળના થાળ, લોટ, છાબડીયો અને બીજાં પૂજાપાત્રઃ આ સર્વેથી આજ બુદ્ધિધનનું ઘર નવી જાતની ધામધુમભર્યું ભાસવા લાગ્યું.\nબારણે ઘોડાગાડીઓની ઠઠ વધતી હતી અને બ્હાર તેમ અંદર ઉત્સાહનો ગરબડાટ મચી રહ્યો હતો તેની વચ્ચે એક સરસ્વતીચંદ્ર આમ દેખીતો જુદા પડતો હતો. કુમુદસુંદરી જે દેશમાં હોય ત્યાં પોતે ન વસવું એ ઉભયના હિતને અર્થે આવશ્યક લાગ્યું – પણ એને છોડવી એ જ કઠણ કામ હતું. “એક વાર છોડ્યા પછી છોડેલીને આકર્ષણે સુવર્ણપુર દેખાડ્યું, એ આકર્ષણની સત્તામાં આવી હવે સુવર્ણપુર છોડવું એ રમત વાત નથી. શી રીતે છોડવું ? ક્યારે છોડવું ? ચંદ્રકાંત આવવાનો છે તેનું શું કરવું ? આવે ત્યાં સુધી ર્‌હેવું કે નહીં ? એ મળે એટલે શું કરવું ? એનું મ્હોં કેમ તરછોડાશે ? મ્હારે માટે અંહી સુધી આવે છે ! – એની સાથે પાછાં જવું પણ નહી જ ! અરેરે ! એક માણસની પાછળ બીજાં કેટલાં દુ:ખી થાય છે ? – તમારી શી અવસ્થા થશે? – કુમુદસુંદરી ! મ્હારો અપરાધ ક્ષમા કરજો !– હું જઈશ જ – ફરી તને મૂર્છા નહી પમાડું.”\nઆ ઉત્સાહ–સમયે સરસ્વતીચંદ્ર એકલો જ શોકમાં ન હતો. કુષ્ણકલિકા અને પ્રમાદધનની વાર્ત્તા વનલીલાદ્વારા અલકકિશેરી પાસે, અલક પાસેથી દેવી પાસે, અને દેવી પાસેથી રાત્રે બુદ્ધિધન પાસે પહોંચી ગઈ હતી. વિશુદ્ધ પુરુષને પાંસુલ પુત્ર જોઈ અતિ ખેદ થયો. “આહા ! મ્હારા પુત્રની વહુ પણ મ્હારા ઘરમાં આમ મ્હારા પુત્રને હાથે પરાભવ પામે છે : અને તેનો ઉપાય કરવા હું અશક્ત છું તો બીજા ફરીયાદીયોનું હું શું ઉકાળવાનો હતો ?” એ વિચાર થયો. “લોકમાં જણાવાય નહી અને શિક્ષા થાય નહી ! ” – “ આનું શું કરવું ?”\nબારી બહાર દ્રષ્ટિ પડતાં કૃષ્ણકલિકાનો વરને દીઠો. “આ છોકરો હવે મ્હારી રૈયત છે. મ્હારી પાસે આ બાબતની ફરીયાદ કરવા એની ગુંજાશ ખરી ? ના જ. ત્યારે હું પ્રમાદને શી શિક્ષા કરું ? – જેથી આ વાત ઉઘાડી ન થાય અને શિક્ષા થાય. વાત ઉઘાડી કર્યા વિના કરેલી શિક્ષાથી ફરીયાદીને શો સંતોષ ? – એ સંતોષ ન અપાય તો તો કારભાર છોડવો જોઈયે.\n“કારભાર કોઈથી છેડાયો છે ? પ્રકટ વા ગુપ્ત બલાત્કાર વિના કોઈએ લક્ષ્મીને લાત મારી નથી!”\n"બસ. બસ. હું ગમે તેમ કરી પ્રમાદને શિક્ષા કરીશ જ - મ્હારી ન્યાયવૃત્તિ જગત જોશે ! – હું નરકવાસી નહી થાઉં ! – માતુ:શ્રી ! તમે ખમેલો જુલમ મને સાંભરે છે ! એવો જુલમ હું નહી થવા દેઉં ! પ્રમાદ,- પણ હું તને શું કરું ? તને તે શી શિક્ષા કરું ? – તને શિક્ષા ન કરતાં હું જાતે જ શિક્ષા ખમું તો ?”\n“કેમ નવીનચંદ્ર !" શોક ઢાંકી બુદ્ધિધને પુછ્યું.\n“પણ કાલે જજો. આજ તો દ૨બા૨માં આવજો. આપણે ઘેર પણ ઉત્સાહ છે. બપોરે જમી કરી રાત્રે વાહન લઈ જજો. અને એમ કરતાં એ પણ અત્રે જ આવવાના છે કની ? ”\n"તમારી ઈચ્છા, નવીનચંદ્ર.” “ભાઈસાહેબ, બોલ્યું, ચાલ્યું માફ કરજો, મ્હારા પર આપની કૃપા ઘણી થઈ છે.”\n"https://gu.wikisource.org/w/index.php?title=સરસ્વતીચંદ્ર_ભાગ_૧/રજા_લીધી&oldid=45489" થી મેળવેલ\nઆ પાનામાં છેલ્લો ફેરફાર ૨૭ ઓગસ્ટ ૨૦૧૫ના રોજ ૨૧:૦૮ વાગ્યે થયો.


ભષ્ટ્રાચાર મામલે નવાઝ શરીફ દોષી, SCએ કહ્યું આપો રાજીનામું | Pakistan Supreme Court declares Nawaz Sharif culprit in Panama case - Gujarati Oneindia\n5 min ago Male Fertility : આ લીલું શાક પુરુષોની આ 'નબળાઈઓ' દૂર કરશે, આ સમસ્યાઓથી મળશે છૂટકારો\n37 min ago Miss India 2022: જાણો કોણ છે સિની શેટ્ટી? પ્રિયંકા ચોપડાને માને છે આદર્શ, જાણો ખાસ વાતો\n| Updated: Friday, July 28, 2017, 15:42 [IST]\nપાકિસ્તાનના વડાપ્રધાન નવાઝ શરીફનું નામ પનામા પેપપમાં બહાર આવ્યું હતું. તે પછી પાકિસ્તાનની સુપ્રીમ કોર્ટે પાંચ જજની એક બેંચ બનાવીને આ અંગે કેસ ચલાવ્યો હતો. જેમાં પાકિસ્તાનના વડાપ્રધાન નવાઝ શરીફને દોષી જાહેર કર્યા છે. સાથે જ કોર્ટે તેમને આ પદ માટે લાયક ન હોવાનું પણ જણાવ્યું છે. વધુમાં નવાઝ સાથે પાકિસ્તાનના નાણાં પ્રધાન ઇશાક દારને પણ સુપ્રીમ કોર્ટે દોષી જાહેર કરી, તેમના પદ માટે અયોગ્ય વ્યક્તિ કરાર કર્યા છે.\nઉલ્લેખનીય છે કે નવાઝ શરીફ અને તેમના પરિવાર વિષે આ કેસમાં નામ બહાર આવતા આ મામલો સુપ્રીમ કોર્ટ સુધી પહોંચ્યો હતો. સુપ્રીમ કોર્ટે હાલ તો નવાઝ શરીફ અને અન્ય દોષીઓને દોષી જાહેર કર્યા છે. જ્યારે 21 જુલાઇના રોજ તેમના આરોપીની સજા તેમને સંભળાવવામાં આવશે. વધુમાં નવાઝ શરીફ પર મની લોન્ડ્રિંગનો પણ કેસ ચાલે છે. કહેવામાં આવ્યું છે કે 1990માં તેમણે મની લોન્ડ્રિંગ કરીને લંડનમાં સંપત્તિ ખરીદી હતી. પનામા પેપર લીક મામલે તેવો દાવો કરવામાં આવ્યો હતો કે આ સંપત્તિ નવાઝ શરીફના બાળકોના નામની કંપની દ્વારા ખરીદવામાં આવી હતી.\npanama papers pakistan supreme court nawaz sharif પનામા પેપર પાકિસ્તાન સુપ્રીમ કોર્ટ નવાઝ શરીફ વડાપ્રધાન\nPakistan Supreme Court declares Nawaz Sharif culprit in Panama case.Read here more.


જો તમે પણ તાંબાના વાસણમાં ભરેલું પાણી પીવો છો, તો જાણો લો તે તમારા માટે કેટલું ફાયદાકારક અને કેટલું નુક્સાનકારક છે – Online88Media\nOctober 12, 2020 mansiLeaveaComment on જો તમે પણ તાંબાના વાસણમાં ભરેલું પાણી પીવો છો, તો જાણો લો તે તમારા માટે કેટલું ફાયદાકારક અને કેટલું નુક્સાનકારક છે\nઆ દેશમાં એવા ઘણા લોકો છે જે જૂની વાતોને આજે પણ સાચી માને છે. પહેલાના સમયમાં સ્ટીલના વાસણોને બદલે તાંબા અને પિત્તળના વાસણોનો ઉપયોગ થતો હતો. ઉપરાંત, એવું પણ કહેવામાં આવતું હતું કે સૂતા પહેલા તાંબાના વાસણમાં પાણી ભરીને રાખવું સારું છે. અને જો તે પાણી સવારે ઉઠીને પીવામાં આવે તો તે સ્વાસ્થ્ય માટે ખૂબ ફાયદાકારક માનવામાં આવતું હતું. આજે પણ ઘણા લોકો આવું જ કરે છે. પરંતુ કદાચ કેટલાક લોકો તાંબાનાં વાસણમાં પાણી રાખવાની યોગ્ય રીત નથી જાણતા. જો તમે પણ પાણી ભરવા માટે તાંબાના વાસણોનો ઉપયોગ કરો છો, તો તમારે આ જાણવું ખૂબ જ મહત્વપૂર્ણ છે. જો તમે યોગ્ય રીત નથી જાણતા, તો પછી તમે તેનાથી થતા ફાયદાઓથી પણ વંચિત રહી શકો છો. જો તમે પણ નથી જાણતા યોગ્ય રીત તો ચાલો જણીએ યોગ્ય રીત શું છે?\nગુણ: આપણે હંમેશાં સાંભળીએ છીએ કે તાંબાના વાસણોનો ઉપયોગ કરવો ખૂબ ફાયદાકારક માનવામાં આવે છે. તેથી જ પહેલાના સમયમાં ગૃહિણી તાંબાના વાસણોનો સૌથી વધુ ઉપયોગ કરતી હતી. તાંબાના વાસણમાં રાખેલું પાણી પીવાથી આ વાસણના બધા ગુણધર્મો આપણા શરીરને પણ મળે છે. આ પાણીની સ્વચ્છતામાં પણ વધારો કરે છે. જેના દ્વારા આ પાણી આપણા શરીરમાં જઈને આપણને અનેક રોગોથી પણ છુટકારો અપાવવામાં મદદ કરે છે.\nતાંબાનાં વાસણમાં પાણી ભરવાની યોગ્ય રીત: હવે એ નોંધપાત્ર વાત એ છે કે કેટલાક લોકો પાણી ભરેલા આ તાંબાના વાસણને જમીન પર રાખે છે. ઘણીવાર લોકોને આ ટેવ હોય છે. તેથી આ વાતનું હંમેશા ધ્યાનમાં રાખો કે જ્યારે પણ તમે તાંબાનાં વાસણમાં પાણી ભરીને રાખો છો ત્યારે તેને ધાતુ અથવા લાકડામાંથી બનાવેલા ટેબલ પર રાખો. જમીન પર રાખવાથી ગુરુત્વાકર્ષણને કારણે, તેના ગુણધર્મોને યોગ્ય લાભ મળતો નથી. અને સાથે જ તેમના ગુણ પણ અવગુણોમાં બદલાઈ જાય છે.\nતેથી આ વાતને હળવાશથી ન લો. જો તમે યોગ્ય રીત અપનાવશો, તો તમને જ ફાયદો થશે. ખાસ કરીને શહેરના આ પ્રદૂષણ ભરેલી લાઈફમાં, આ ઉપાય તમારા માટે ખૂબ ફાયદાકારક સાબિત થઈ શકે છે.\nTagged Copper vesselPeoplewater


માથા પર તિલક કરતા સમયે કેમ ચોખાનો ઉપયોગ થાય છે? જાણો આ છે ખાસ કારણ માથા પર તિલક કરતા સમયે કેમ ચોખાનો ઉપયોગ થાય છે? જાણો આ છે ખાસ કારણ\nજાણવા જેવુ થોડું ધાર્મિક\nમાથા પર તિલક કરતા સમયે કેમ ચોખાનો ઉપયોગ થાય છે? જાણો આ છે ખાસ કારણ\nછગન April 11, 2018\nહિન્દૂ ધર્મમાં માથા ઉપર તિલક લગાવવાનું વિશેષ મહત્વ છે, પૂજા-પાઠ, તહેવાર ત્યાં સુધી કે લગ્ન અને જન્મ દિવસ જેવા આયોજનમાં પણ તિલક કરવામાં આવે છે. શાસ્ત્રમાં સફેદ ચંદન, લાલ ચંદન, કંકુ, બીલીપત્ર, ભસ્મ, હળદર વગેરેથી તિલક લગાવવાનું શુભ માનવામાં આવે છે. પણ આજના સમયે મોટાભાગે કંકુથી જ તિલક થાય છે. જોકે તમે જોયું જ હશે કે કંકુના તિલક સાથે ચોખાનો પણ ઉપયોગ કરવામાં આવે છે પણ શું તમે આની પાછળનું કારણ જાણો છો? જો નહીં, તો ચાલો તમને જણાવી દઈએ આનું વાસ્તવિક કારણ…\nચોખા શુદ્ધતાનું પ્રતીક છે :\nજો વૈજ્ઞાનિક દ્રષ્ટિકોણથી જોવામાં આવે તો માથા ઉપર બન્ને નેણની વચ્ચે જ્યાં તમે તિલક લગાવો છો એને અગ્નિચક્ર કહેવાય છે. અહીંયાથી જ આખા શરીરમાં શક્તિનો સંચાર થાય છે. એવામાં આ જગ્યા પર તિલક લગાવવાથી ઉર્જાનો સંચાર થાય છે અને વ્યક્તિનો આત્મવિશ્વાસ વધે છે. તિલકમાં ચોખા લગાવવાનું કારણ એ છે કે ચોખાને શુદ્ધતાનું પ્રતીક માનવામાં આવે છે.\nસકારાત્મક ઊર્જાનો સંચાર થાય છે :\nશાસ્ત્રો મુજબ, ચોખાને હવનમાં દેવતાઓને ચઢાવવામાં આવતું શુદ્ધ અન્ન માનવામાં આવે છે. તેથી તિલકમાં કાચા ચોખાનો ઉપયોગ સકારાત્મક ઊર્જા પ્રદાન કરે છે. જેનાથી આપણી આજુબાજુ રહેલ નકારાત્મક શક્તિ સકારાત્મક ઊર્જામાં પરિવર્તિત થાય છે.\nજો કે સનાતન ધર્મમાં કંકુનાં તિલક સાથે હળદર, ચંદન, ભસ્મ વગેરેનો ઉપયોગ કરવાનું વિધાન છે. બધા જ તિલકનાં અલગ-અલગ લાભ છે. ચાલો તમને આ વિશે પણ જણાવીએ…\nહળદરનું તિલક લગાવવાનાં ફાયદા :\nતિલકના રૂપમાં હળદરનો પણ ઉપયોગ થાય છે કારણ કે હળદરમાં એન્ટી બેક્ટેરિયલ તત્વ રહેલું છે. તેથી હળદરનું તિલક લગાવવાથી વ્યક્તિ ઘણા બધા રોગથી દુર રહે છે.\nચંદનનું તિલક લગાવવાના ફાયદા:\nપૂજા-પાઠ કરવાવાળા લોકો ખાસ કરીને સાધુ-સંન્યાસી પોતાના માથા પર ચંદનનું તિલક કરે છે. જેનું મુખ્ય કારણ એ છે કે ચંદનનું તિલક કરવાથી માનસિક શાંતિ મળે છે. હકીકતમાં એવું છે કે માથા ઉપર ચંદન લગાવવાથી મગજમાં સેરાટોનિન અને બીટા એન્ડોર્ફિનનો સ્ત્રાવ સંતુલીત રીતે થાય છે. એનાથી વ્યક્તિનું મન-મસ્તિષ્ક શાંત અને ખુશનુમા રહે છે. એવામાં મનુષ્ય પોતાનું ધ્યાન સારા કર્મોમાં લગાવે છે. સાથે જ ચંદનનું તિલક લગાવવાથી માં લક્ષ્મીની વિશેષ કૃપા પ્રાપ્ત થાય છે. જ્યારે જ્યોતિષ શાસ્ત્ર મુજબ કહેવાય છે કે, ચંદનનું તિલક લગાવવાથી ઘણા ઉગ્ર ગ્રહો શાંત થાય છે.\nભસ્મનું તિલક કરવાનું મહત્વ:\nકેટલાક સાધુ-સંન્યાસી રાખથી તિલક કરે છે, સાથે ઘણા મંદિરોમાં પણ ભસ્મથી તિલક કરવામાં આવે છે. હકીકતમાં આધ્યાત્મિક રીતે ભસ્મ તિલકનું વિશેષ મહત્વ હોય છે. માનવામાં આવે છે કે જે રીતે રાખથી અશુદ્ધિઓ દૂર થાય છે એવી જ રીતે માથા પર ભસ્મનું તિલક લગાવવાથી માણસ પાપથી મુક્ત થાય છે અને અક્ષય પુણ્યની પ્રાપ્તિ થાય છે. સાથે જ એવી માન્યતા પણ છે કે જે માણસ ભસ્મ તિલક ધારણ કરે એનું આકર્ષણ વધે છે, સમાજમાં એને ઉચ્ચ માન-સન્માન પ્રાપ્ત થાય છે.\n“જ્ઞાન સાથે ગમ્મત” પરની આ જ્ઞાન-સભર પોસ્ટ પસંદ આવી હોય તો આપના બહુમૂલ્ય પ્રતિભાવ કમેન્ટમાં લખજો અને પોસ્ટને શેર કરજો.\nજાણવા જેવુંતિલકથોડું ધાર્મિકધાર્મિક\nકડવાં કારેલાનું ખટમીઠું શાક – કાજુકારેલા બનાવવાની બેસ્ટ રીત


Pulwama Attack Telangana CM KCR question on surgical strike ag – News18 Gujarati\nPulwama Attack : તેલંગાણાના સીએમ KCR એ સર્જિકલ સ્ટ્રાઇક પર ઉઠાવ્યા સવાલ, કહ્યું- રાહુલ ગાંધીની સાબિતી માંગવી યોગ્ય\nતેલંગાણાના મુખ્યમંત્રી કે. ચંદ્રેશેખર રાવ\nsurgical strikes - કે ચંદ્રશેખર રાવે કહ્યું - સર્જિકલ સ્ટ્રાઇકમાં સાબિતી ક્યાં છે. રાહુલ ગાંધીએ જે કાંઇ પૂછ્યું છે તેમાં કશું પણ ખોટું નથી\nLast Updated : February 14, 2022, 15:13 IST\n15 વર્ષની ઉંમરે દીકરો બન્યો ગંજેડી, માતાએ લાલ મરચું નાખ્યું આંખમાં\nનવી દિલ્હી : પુલવામાં હુમલા (Pulwama Attack)પછી પાકિસ્તાનની અંદર ઘુસીને સર્જિકલ સ્ટ્રાઇક (surgical strikes)કરનાર ભારતીય સેનાના શોર્યની ચર્ચા આખા દેશમાં થઇ રહી છે. જોકે તેના પર રાજનીતિ હજુ પણ થઇ રહી છે. આ વખતે તેલંગાણાના મુખ્યમંત્રી કે. ચંદ્રેશેખર રાવે (telangana cm k chandrashekar)સર્જિકલ સ્ટ્રાઇક પર સવાલ ઉઠાવ્યા છે. તેમણે આ મુદ્દે રાહુલ ગાંધીનું (rahul gandhi)સમર્થન કરતા કહ્યું કે સર્જિકલ સ્ટ્રાઇક પર રાહુલ ગાંધીએ સાબિતી માંગી તે ખોટું નથી. બીજેપીએ કેસીઆરના નિવેદનની ટિકા કરી છે. બીજેપીએ કહ્યું કે કેસીઆરનું નિવેદન શહીદોનું અપમાન છે.\nકે ચંદ્રશેખર રાવે કહ્યું કે રાહુલ ગાંધીએ જે સાબિતી માંગી છે તે ખોટી નથી. બીજેપી હંમેશા ખોટો પ્રચાર કરે છે. તેમણે એક સવાલના જવાબમાં કહ્યું કે હું પૂછી રહ્યો છું કે સર્જિકલ સ્ટ્રાઇકમાં સાબિતી ક્યાં છે. રાહુલ ગાંધીએ જે કાંઇ પૂછ્યું છે તેમાં કશું પણ ખોટું નથી. હું પણ ભારત સરકારને આ જ પૂછી રહ્યો છું. તેમણે પત્રકારોને કહ્યું કે તમે કેન્દ્ર સુધી મારી વાત પહોંચાડી દો.\nઆ પણ વાંચો - હિંમતા બિસ્વા સરમાનો કોંગ્રેસ પર પ્રહાર, કહ્યું- તેમણે જનરલ બિપિન રાવતનું અપમાન કર્યું\nશહીદોનું અપમાન - અમિત માલવીય\nબીજેપી આઈટી સેલના પ્રમુખ અમિત માલવીયએ કેસીઆરના નિવેદન પર ટિકા કરતા કહ્યું કે આજે જ્યારે આપણે પુલાવામાના પરાક્રમને મનાવી રહ્યા છીએ ત્યારે કેસીઆરનું નિવેદન શહીદોનું અપમાન છે. આખા દુનિયા જાણે છે કે કેવી રીતે પાકિસ્તાનની અંદર ઘુસીને ભારતીય સેનાએ સર્જિકલ સ્ટ્રાઇકને અંજામ આપ્યો હતો. આ દરમિયાન કોંગ્રેસ નેતા રાશિદ અલ્વીએ કહ્યું કે સર્જિકલ સ્ટ્રાઇક પર સાબિતી માંગવામાં ખોટું શું છે. જ્યારે સરકાર કહી રહી છે કે અમારી પાસે વીડિયો છે તો તે દેખાડવામાં સમસ્યા શું છે.\n12 દિવસોની અંદર ભારતે લીધો હતો બદલો\nઆજે દેશભરમાં પુલવામાં હુમલામાં માર્યા ગયેલા શહીદોને શ્રદ્ધાંજલિ આપવામાં આવી રહી છે. 14 ફેબ્રુઆરી 2019ના રોજ જમ્મુ-શ્રીનગર રાષ્ટ્રીય રાજમાર્ગ પર પુલવામાં હુમલામાં (Pulwama Attack)સીઆરપીએફના 40 બહાદુર જવાન શહીદ થયા હતા. પુલવામા હુમલાના 12 દિવસની અંદર ભારતે આંતકીઓના અડ્ડા પર સર્જિકલ સ્ટ્રાઇક કરી હતી. જેમાં 300થી વધારે આતંકી ઢેર થયા હતા. આ પછી સુરક્ષાબળોએ કાશ્મીરમાં આતંકીઓ સામે મોટું અભિયાન ચલાવ્યું હતું. જેમાં સેકડો આતંકીઓનો સફાયો થયો હતો.\nFirst published: February 14, 2022, 15:11 IST\nTags: Pulwama attack, Surgical strikes, Telangana


ઓળખો… તમારા બાળકના મૂડને\nઓળખો... તમારા બાળકના મૂડને - Sandesh\nJanuary 17, 2018 | 11:33 pm IST\n“નિશા, હવે વીડીયો ગેમ મૂક અને ભણવા બેસ, આખો દિવસ બસ ગેમ જ રમવી છે. ભણવાનુ તો ગમતું જ નથીને! શી ખબર શું થશે આ છોકરીનું?” પ્રીતી ઉંચા અવાજમાં નિશાને કહી રહી હતી. “હા, મમ્મી થોડીવાર રમવા દે પછી ભણુ છું.” “ના, પહેલાં ભણી લે એક કલાક પછી રમજે. ભણવું તો પડે જ ને. પછી ટયુશનનો ટાઈમ થશે. ચલ હવે ભણવા બેસ.” પ્રીતી ગુસ્સામાં નિશાને કહી રહી હતી. “હા, બેસુ છુ, ભણવા, પછી તો રમુંને વિડિયો ગેમ.” “હા,” કહીને પ્રીતિ રસોડામાં કામ કરવા ચાલી ગઈ.\nનિશાનુ મન વિડીયો ગેમ રમવાનું હતું, ભણવામાં મન ક્યાંથી લાગે. ચોપડી લઈને બેઠી તો ખરી પણ ધ્યાન ઘડિયાળ તરફ હતું. બે લાઈન વાંચે ઘડિયાળ તરફ જોવે. નિશાએ જ્યાં ત્યાં એક કલાક પૂરો કર્યો. આમ તેમ પાનાં ફેરવ્યાં. કલાક પૂરો થતાં જ નિશા બોલી, “મમ્મી, હવે તો ગેમ રમુંને…કલાક વાંચી લીધું.” “એ હા રમ,” રસોડામાંથી જ પ્રીતીએ કરાવ્યું. આ સમસ્યા પ્રીતિ અને નિશાથી નહીં લગભગ બધા જ પેરેન્સ અને બાળકોની છે. ને ગુસ્સો કરીને કે બાળકો પર દબાવ નાંખી ને આપણે તેમને બેસાડી તો શકીએ છીએ. પણ ભણાવી નથી શક્તા. નિશાની જેમ બાળકો ચોપડી લઈ બેસી રહે છે. કલાક પૂરો કરે છે, પણ ખરેખર ભણતાં નથી. તો હવે સવાલ એ છે કે બાળકોને ભણાવવા માટે શું કરવું જોઈએ?\nઓળખો તમારા બાળકના મૂડને….વિશે મનોવૈજ્ઞા:નીકોનું માનવું છે કે જયારે બાળકનો મૂડ રમવાનો હોય ત્યારે તેમના પર ક્યારેય ભણવા માટેનું દબાણ કરશો નહીં. બાળકો સાથે ખૂબ જ પ્રેમથી વ્યવહાર કરવો. ભણવા માટે શાંતિથી કહેવું ને તેમનું મન ભણવા તરફ વાળવુ અને જ્યારે તેઓ અભ્યાસ કરવા બેસે ત્યારે તેમના પર ગુપ્ત નજર રાખવી પણ જરૂરી છે. તેઓ ખરેખર વાંચે છે કે ફક્ત સમય પસાર કરી રહ્યા છે તે જાણવું પણ જરૂરી છે.\nભણવા તરફ વાળો\n૧. બાળકોને ભણવા માટે મજબૂર ન કરો કે તેમના પર દબાણ પણ ન આપો, પરંતુ તેમની સાથે શાંતિ અને પ્રેમપૂર્ણ વ્યવહાર કરો તમે બાળક સાથે જ છો અને તે ખૂબ જ કાળજી લઈ રહ્યા છો તેવુ ફીલ કરાવવું જરૂરી છે. જેથી બાળક સિક્યોરીટી ફીલ કરે. તેને વિશ્વાસ આવે તે શાંત થાય અને તેનો અભ્યાસ સારી રીતે કરી શકે.\n૨. જ્યારે કામ કરવાનું મન ન હોય અને આપણે કામ કરીએ તો આપણું પણ તે કામમાં મન લાગતું નથી, તે કામ સારી રીતે કરી શક્તા નથી. જેમતેમ પૂરું કરીએ છીએ. મોટાઓ સાથે પણ આવું થાય, તો આતો કૂમળું બાળક છે. પહેલાં ભણવા માટે બાળકનો મૂડ બનાવો. ને જોઈતું વાતાવરણ પૂરું પાડો, પછી ભણવાનું કહો. જો બાળકનો ભણવાનો મૂડ હશે તો તે થોડા સમયમાં પણ ઘણો અભ્યાસ કરી લેશે. વગર મૂડે તેને ભણવાનું સાર્થક પણ નહીં થાય.\n૩. મોટાભાગના પેરેન્ટસ બાળકો પર ભણવાનો દબાવ બનાવીને રાખતા હોય છે. ભણવા માટે તો ટોકવું જ પડે ને….લગ્વું તો પડે જ ને તો જ ભણવા બેસે નહિ તો આખો દિવસ રમ્યા જ કરે વગેરે વગેરે…પણ આનું પરિણામ એ આવે છે કે બાળકોને ભણવા પ્રત્યે અણગમો થઈ જાય છે. આ ભણવાના લીધે જ મમ્મી અને વઢે છે. પપ્પા મને ક્યાંય લઈ જતા નથી. આખો દિવસ બંને મારા પર ગુસ્સો કરે છે. આ ભણવાનું જ ના હોય તો કેવું સારૂ. કોઈ મગજ મારી જ નહીં. આખો દિવસ બસ રમવાનું અને મઝા કરવાની આવા વિચારો બાળકના અચેતન મનમા ઘર કરી જાય છે. પરિણામ એ આવે છે કે જ્યારે ખરેખર તેમને ભણવાની જરૂર છે ત્યારે તેઓ ભણી શક્તા નથી.\nઅખબારમાં આપણે ઘણા એવા કિસ્સા વાંચીએ છીએ, કે જેમાં ધો. ૧૦માં ઓછા માર્ક આવ્યા હોય, છોકરો ઘરેથી જતો રહ્યો કે આપઘાત કરી લીધો. હા, ભણવાનું જીંદગીમાં ખૂબ જ જરૂરી છે પણ જીંદગીનાં ભોગે નહીં.\n૪. કેહેવાનું તાત્પર્ય એટલુ જ થાય છે કે બાળકો પર બહુ પ્રેશરના કરો એને જે કરવાનું મન હોય તે કરવા દો. તેને રમવાનુ મન છે. ટીવી જોવાનું મન છે. એ કરી લેવા દો પછી તેને પ્રેમપૂર્વક ભણવા બેસાડો.\n૫. ભણવાનું લગભગ કોઈ બાળકોને ગમતુ નથી. પણ આ સમયમાં ભણવુ ખૂબ જ જરૂરી છે. ભણવાનું જિંદગીમાં શું મહત્ત્વ છે. અભણ છોકરાઓ કંઈ રીતે જીવે છે. તેમને ભણ્યા વગર કેટલીક તકલીફ પડે છે અને જેઓ ભણેલા છે તેની લાઈફ-સ્ટાઈલ કેવી છે તે બંને વચ્ચેનો ફરક બાળકોને સમજાવવો જોઈએ. સમય-સમય પર ભણવા માટે બાળકોને પ્રોત્સારિત કરવા જોઈએ.\n૬. તમારૂ બાળક તમારી પાસે આવીને બેસે, વાર્તા કહેવાનું કહે, વાતો કરે તો તમે ગુસ્સે ના થાવ અને કહો કે જા, ભણવા બેસ મારે બહુ કામ છે. આવા વર્તનથી જાણે-અજાણે બાળક તમારા પ્રત્યે કઠોર થઈ જાય છે. બહુ કઠોરતા બાળકના ભવિષ્ય માટે યોગ્ય નથી. બાળક તમારી સાથે વાતો કરવા માંગે છે તો ખૂબ દિલ ખોલીને વાતો કરો અને ખૂબ હસાવો-વહાલ કરો વાર્તા કરો. આ વ્યહવારથી તમે બાળકના શ્રેષ્ઠ મિત્ર બની જશે. બાળક તમારી બધી જ વાત માનતુ થઈ જશે. પછી તમે ભણવાનું કહેશો તો તે ભણવા માટે પણ ઝટ તૈયાર થઈ જશે.\n૭. ભણવું એ બાળકો માટે અણગમતું કામ છે. તેને કેવી રીતે ગમતું કરવું તે મા-બાપના હાથમાં છે. પ્રેમથી, શાંતિથી અને સમજણથી જ બાળકની ભણવામાં રુચિ વધશે. જેમ જેમ તેને ભણવાનું મહત્ત્વ ખબર પડશે તેમ તેમ જાતે જ ભણી લેશે. બસ જરૂર છે તો બાળકના મૂડને ઓળખવાની….


વાસ્તુ ટિપ્સ / બેડરૂમમાં જો કોઇ ત્રીજુ વ્યકિત સૂઇ જશે તો પતિ-પત્ની વચ્ચે થશે કંકાસ\nTeam VTV 03:38 PM, 05 Apr 19\nઆપણે સમાન્ય રીતે માનીએ છીએ કે પતિ-પત્ની વચ્ચેનો ઝઘડો તેમની વચ્ચે તાલમેલનો અભાવ હોય છે. પરંતુ ભારતીય વાસ્તુ શાસ્ત્ર અનુસાર, જો ઘરમાં વાસ્તુ દોષ હોય તો પણ લગ્નજીવનમાં પરેશાનીએ રહે છે. જો તમારા મેરેજમાં પણ કેટલીક પરેશાનીઓ હોય તો વાસ્તુ ટિપ્સ ફોલો કરો ચોક્કસ ફાયદો મળશે..\n- જે પલંગ પર પતિ-પત્ની સૂતા હોય તેના પર કોઇ અન્યને સૂવા ન દેવુ જોઇએ.\n- પતિ-પત્નીના બેડરૂમમાં પલંગ અથવા પથારી બારી પાસે ન લગાવવી જોઈએ. તેનાથી સંબંધોમાં તણાવ અને અસહયોગ વધે છે.\n- જો બારી પાસે પલંગ રાખવો હોય તો માથા અને બારી વચ્ચે પડદો જરૂર નાખી દેવો જોઇએ. વાસ્તુ મુજબ તેનાથી નકારાત્મક ઉર્જાની ખરાબ અસર તમારા સંબંધો પર નહી પડે.\n- વાસ્તુ મુજબ ઘરના દક્ષિણ-પશ્ચિમ ભાગને પરસ્પર સંબંધો માટે એક્ટિવ માનવામાં આવે છે. એટલે કે આ ભાગમાં હકારાત્કમ ઉર્જાને સક્રિય અને નકારાત્મક ઉર્જાને નિષ્ક્રિય કરવા માટે તમે જે પણ પ્રયાસ કરશો તે વધુ ફળદાયક સાબિત થાય છે.\n- બેડરૂમમાં એવી વસ્તુઓ ન રાખો, જે એકલતા અથવા નકારાત્મકતા દર્શાવે છે. જેમ કે ડૂબતી નાવની તસવીર, કામુક ચિત્રો, બિનજરૂરી સામાન, ગંદકી ફેલાવનારી વસ્તુઓ વગેરે. ધ્યાન રાખો બેડરૂમમાં પલંગના એકદમ સામે અરીસો પણ ન લગાવવો જોઈએ ..\n- છત પર બીમ હોય તો પતિ-પત્નીએ ઠીક તેની નીચે ન સૂવું જોઈએ. તે સ્થાનથી થોડુ દૂર સુઇ જવુ જોઇએ.\n- નવદંપત્તી માટે પથારી પણ નવા હોવા જોઈએ. જો આ શક્ય ન હોય તો પ્રયાસ કરો કે આવી ચાદર અથવા પથારીને ઉપયોગમાં ન લેવાય, જેમાં કાણું હોય અથવા તે ક્યાંયથી કપાયેલી કે ફાટેલી હોય.\n- પતિ-પત્નીએ પલંગની નીચે કોઈ પણ સામાન ન રાખવો જોઈએ. પલંગની નીચેની જગ્યાઓને ખાલી રહેલા દેશો તો હકારાત્મક ઉર્જા સક્રિય રહે છે.\n- બેડરૂમમાં પ્રવેશ દ્વારવાળી દિવાલની સાથે તમારો બેડ લગાવીને રાખ્યો છે તો તેનાથી બચો. તેનાથી સંબંધોમાં તણાવ વધે છે.\n- પલંગ કાયમ સાફ રહેવો જોઈએ. તેનાથી સંબંધોમાં તાજગી બની રહે છે.


Sex Samvad Dr Ravi Kothari Do you have any health problems while enjoying sex during periods | - lifestyle\nમાસિક દરમ્યાન સમાગમ માણવાથી હેલ્થની કોઈ બીમારી થાય ખરી?\nPublished: May 02, 2019, 14:39 IST | મુંબઈ\nહનીમૂન વખતે પિરિયડ્સ દરમ્યાન અમે એક વાર સંબંધ રાખેલો. એ વખતે મને ખૂબ બ્લીડિંગ થયેલું અને પછી માસિક ત્રણ દિવસમાં બંધ થઈ ગયેલું.\nસવાલ : અમારાં નવાં-નવાં લગ્ન થયાં છે. અમારી બેડરૂમ-લાઇફ સારી ચાલે છે. ખાસ તો મારા હસબન્ડ જબરદસ્ત પૅશનેટ હોવાથી લગભગ એકાંતરે દિવસે સમાગમ કરીએ છીએ. સમસ્યા ત્યારે આવે છે જ્યારે મારું માસિક ચાલતું હોય. એ દરમ્યાન ચાર દિવસ મારાં સાસુ અમને એક રૂમમાં પણ સૂવા નથી દેતાં. કહેવાય છે કે જે ચીજની ના પાડવામાં આવે એ જ ચીજ કરવાનું આપણને બહુ મન થાય. મને આ સમયે મારા હસબન્ડ સાથે રહેવાની ખૂબ ઇચ્છા થાય છે, પણ એમ શક્ય નથી બનતું. મારા હસબન્ડ આ બાબતે બહુ રિબેલિયસ છે. હનીમૂન વખતે પિરિયડ્સ દરમ્યાન અમે એક વાર સંબંધ રાખેલો. એ વખતે મને ખૂબ બ્લીડિંગ થયેલું અને પછી માસિક ત્રણ દિવસમાં બંધ થઈ ગયેલું. આને કારણે મને પણ આ દિવસો દરમ્યાન શું કરવું અને શું નહીં એ સમજાતું નથી. માસિક દરમ્યાન સમાગમ માણવાથી હેલ્થની કોઈ બીમારી થાય ખરી?\nજવાબ : માસિક દરમ્યાન સ્ત્રીને આરામ મળે એ કારણસર તેને ઘરનાં કામમાંથી મુક્તિ મળે છે. જોકે નવાં-નવાં લગ્ન થયાં હોય ત્યારે સળંગ પાર્ટનરથી દૂર રહેવાનું થાય એ કઠે એ સ્વાભાવિક છે. તમારા ઘરમાં પ્રવર્તતા ધાર્મિક નીતિનિયમો પાળવા કે ન પાળવા એ તમારે જાતે જ નક્કી કરવાનું રહે. બાકી, હેલ્થના દૃષ્ટિકોણથી કહું તો માસિક દરમ્યાન સમાગમ કરવામાં કોઈ વાંધો નથી. ઇનફૅક્ટ મેડિકલ સાયન્સ તો કહે છે કે આ સમય દરમ્યાન સમાગમ કરવામાં આવે તો ઘણી સ્ત્રીઓને ઑર્ગેઝમના આનંદને કારણે માસિકની પીડામાંથી રાહત મળે છે અને મૂડ પણ સુધરે છે.\nઆ પણ વાંચો : બૉયફ્રેન્ડની મમ્મીએ મારા પેરન્ટ્સને ઘરે બોલાવીને એમની સાથે ગેરવર્તન કર્યું\nજો તમારી ઓવરઑલ તબિયત સારી હોય, હીમોગ્લોબિન પૂરતું હોય, વધુપડતું માસિક આવવાથી શરીર નબળું પડી ગયું ન હોય અને શરીરમાં ક્રૅમ્પ્સ ન આવતાં હોય તો તમે સુખેથી સંભોગમાં રાચી શકો છો. ધ્યાન ફક્ત એટલું જ રાખવાનું કે એ વખતે હંમેશાં હસબન્ડે કૉન્ડોમ પહેરવું. કૉન્ડોમ વગર ડાયરેક્ટ લોહીના સ્ત્રાવનો સંસર્ગ થાય તો હસબન્ડને ઇન્ફેક્શન લાગવાના ચાન્સિસ રહે છે. ક્યારેક સમાગમ દરમ્યાન થોડું વધુ લોહી નીકળે તો ગભરાવાની જરૂર નથી. કેમ કે એ પછી ઓવરઑલ બ્લીડિંગનો સમય ઘટી જાય છે.


રાજકોટમાં2માસની દીકરીને તાવ આવતા દવાના બદલે ડામ મળ્યા – Gujaratmitra Daily Newspaper\nગોંડલ: ગુજરાત(Gujarat) ભલે દેશના અન્ય રાજ્યો માટે સ્માર્ટ મોડલ છે પરંતુ ગુજરાતના છેવાડાના ગામોમાં હજી પણ એવા કિસ્સા બનતા રહે છે જે ગુજરાતના વિકાસ પર સવાલ ઉભા કરે છે. આવો જ એક કિસ્સો રાજકોટમાંથી (Rajkot) સામે આવ્યો છે. જ્યાં અંધશ્રદ્ધાના (Superstition) કારણે મજૂરીકામ કરતા શ્રમિકે પોતાની2માસની બીમાર બાળકીને દવાને બદલે ડામ (stigma) દીધા હોવાનું સામે આવ્યું છે. આ સમગ્ર ત્યારે પ્રકાશમાં આવ્યો જ્યારે બાળકીને સારવાર અર્થે હોસ્પિટલ (Hospital) ખસેડવવામાં આવી છે. આ સમગ્ર કિસ્સો વિજ્ઞાન જાથાની ટીમ દ્વારા બહાર પાડવામાં આવ્યો છે.\nરાજકોટમાં બે માસની દીકરીને દવાને બદલે ડામ મળ્યા\nઅંધશ્રદ્ધાના કારણે શ્રમિક પરિવાર બાળકીને હોસ્પિટલના બદલે ભૂવા પાસે લઈ ગયો\nબાળકીને સારૂ થાય તે માટે પેટના ભાગે ત્રણ ડામ આપવામાં આવ્યા\nવિજ્ઞાન જાથાની ટીમ દ્વારા આ મામલાનો પ્રર્દાફાશ કરાયો\nરાજકોટની સિવિલ હોસ્પિટલમાં2માસની બાળકીને ડામ દીધેલી હાલતમાં સારવાર અર્થે લાવવામાં આવી હતી. મૂળ મધ્યપ્રદેશના પરિવાર વર્ષોથી ગોંડલના ગુંદાળા ચોકડી પાસે રહે છે. પરિવાર ગોંડલમાં મજૂરીકામ કરી પોતાનું ગુજરાન ચલાવે છે. પરિવારમાં અખિલેશ નામના વ્યક્તિને બે માસની દીકરી છે. આ દીકરીને તાણ, આંચકી અને તાવ આવતો હોવાથી બાળકીનો પરિવાર દાહોદના કટવારા ગામે એક ભૂવા પાસે લઈ ગયા હતા. જ્યાં તે ભૂવાએ બાળકીને સારૂં થાય તે માટે પેટના ભાગે ત્રણ જેટલા ડામ દીધા હતા. બાળકીની તબિયત વધારે ખરાબ થતા પહેલા તો તેને સારવાર માટે ખાનગી હોસ્પિટલમાં લઈ જવામાં આવી હતી પરંતુ ત્યાર બાદ તેમે રાજકોટની સિવિલ હોસ્પિટલમાં ખસેડવામાં આવી હતી. આ સમગ્ર મામલો વિજ્ઞાન જાથાની ટીમ દ્વારા બહાર પાડવામાં આવ્યો છે.\nઆ સમગ્ર બાબતની કબૂલાત ખુદ દીકરીના પિતાએ કરી છે. ત્યારે આ ઘટના સામે આવતા આગામી દિવસોમાં વિજ્ઞાન જાથાની ટીમ દાહોદના કટવારા ગામે પહોંચી ભૂવા સામે કાર્યવાહી હાથ ધરશે. ઉલ્લેખનીય છે કે ભૂવા દ્વારા ડામ આપ્યા બાદ બાળકીને રાજકોટની સિવિલ હોસ્પિટ ખાતે કે.ટી ચિલ્ડ્રન હોસ્પિટમાં ગુરુવારના સારવાર માટે ખસેડવામાં આવી હતી. પહેલા તો બાળકીને પરિવાર દ્વારા ગોંડલની ખાનગી હોસ્પિટલ અને ત્યાર બાદ સરકારી હોસ્પિટલમાં સારવાર આપવામાં આવ્યા બાદ વધુ સારવાર અર્થે બાળકીને રાજકોટની કે.ટી. ચિલ્ડ્રન હોસ્પિટલ ખાતે ખસેડવામાં આવી હતી.\nRelated Items:hospital, rajkot, stigma, Superstition\nરાજકોટમાં પિતરાઈ ભાઈની મદદ માટે ગયેલા ભાઈની હત્યા,એક યુવકે નશાની હાલતમાં ચપ્પુના ઘા માર્યા


અડધી રાતે ફાર્મહાઉસની દીવાલો માંથી આવતો હતો અવાજ, હકીકત સામે આવ્યા બાદ કપલ ઘર છોડીને ભાગ્યું - Adhuri Lagani\nપ્રોપર્ટીમાં ઇન્વેસ્ટ કરવું હંમેશા લોકોની પહેલી પસંદ રહે છે, એટલું જ નહીં લોકો પોતાની બચત લગાવીને ઘર ખરીદે છે. પરંતુ વિચારો કે તમારા પરસેવાની કમાણી થી એકઠા કરવામાં આવેલ પૈસાથી કોઈ ઘર ખરીદો, પરંતુ તમે દગા નાં શિકાર થઈ જાવ તો તમને કેવું મહેસુસ થશે? દગો પણ જેવો તેવો નહીં. એકત્રિત અજીબો-ગરીબ ષડયંત્રના શિકાર થયા હોય તો કેવું લાગે? પછી તો તમારી રાતની ઊંઘ અને દિવસની શાંતિ ગાયબ થઈ જવી વ્યાજબી છે. આવું જ કંઈક પેન્સિલ્વેનિયા માં રહેનાર એક કપલની સાથે થયું હતું. જ્યાં તેમણે પોતાની બચત થી ૧૪૯ વર્ષ જુનું ફાર્મ હાઉસ ખરીદ્યું હતું. આ કપલને ઘર ખરીદી કરવાની ખુશી હતી, પરંતુ આ ખુશી વધારે દિવસો સુધી ટકી શકી નહીં.\nજણાવી દઈએ કે જ્યારે કપલ આ ઘરમાં શિફ્ટ થયું તો તે ખુબ જ ખુશ હતું. તેઓ લાંબા સમયથી તે લોકેશનમાં ઘર શોધી રહ્યા હતા અને આખરે આ ફાર્મ હાઉસ દ્વારા તેમનું સપનું પુરું થયું હતું, એટલે ૧૪૯ વર્ષ જુનું ફાર્મ હાઉસ ખરીદ્યું. પરંતુ ત્યારબાદ ધીરે-ધીરે તેમની ખુશીઓ ગાયબ થવા લાગી હતી. તેની પાછળનું કારણ એવું હતું કે કપલને રાત્રે પોતાના ઘરની દીવાલો માંથી અજીબો ગરીબ અવાજ સાંભળવા મળતો હતો. કપલ તેને લઈને ચિંતિત રહેવા લાગ્યું. તેમને સમજવામાં નહોતો આવી રહ્યું કે કેવા અવાજ છે.\nતેઓમાં તેમણે આખરે એક તપાસ ટીમને બોલાવી અને અજીબોગરીબ અવાજની તપાસ કરાવી. ત્યારબાદ જે હકીકત સામે આવી તે ખુબ જ ચોંકાવનારી હતી. તપાસ ટીમને મળી આવ્યું કે ઘરની દીવાલમાં અંદાજે ૪ લાખ મધમાખી રહે છે. આ સાંભળીને કપલના હોશ ઉડી ગયા. તેને હટાવવા સુધી ઘરથી દુર રહેવું પડ્યું હતું. એક ઇન્ટરવ્યુમાં મહિલાએ જણાવ્યું હતું કે જ્યારે ફાર્મ હાઉસનાં જુના માલીકે તેને ઉતાવળમાં વેચી દીધું હતું, ત્યારે તેમણે સમજી જવું જોઈએ હતું. પરંતુ બાદમાં પોતાના બજેટમાં મળી રહેલ ઘર સિવાય તેમના દિમાગમાં કંઈ આવ્યું નહીં. જો કે બાદમાં સમજમાં આવ્યું કે તેના જુના માલિકે ફાર્મ હાઉસને આટલા સસ્તા માં શા માટે વેચી દીધું હતું.\nમધમાખીને હટાવવામાં ૮ લાખ ખર્ચ થયા\nજણાવી દઈએ કે દીવાલની પાછળ ૪ લાખ મધમાખીઓને હટાવવા માટે કપલે Allan Lattanzi ને હાયર કર્યા જે પ્રોફેશનલ બીકીપર હાયર હતા તેમણે મધમાખીને તો હટાવી હતી પરંતુ તેમાં કપલને ૮ લાખ રૂપિયાનો ખર્ચ થયો. મધમાખી હટાવનાર એલને જણાવ્યું કે તે ૪ વર્ષ પહેલા પણ આ ફાર્મ હાઉસમાં આવ્યો હતો, ત્યારે તેના જુના માલિકે મધમાખી હટાવવાથી ઇનકાર કરી દીધો હતો. કારણકે તેની પાસે પૈસા ન હતા. તેના પરથી સ્પષ્ટ છે કે તેણે કપલને જાણી જોઇને આ ઘર વેચ્યું હતું.\n૩૫ વર્ષથી રહેતી હતી મધમાખી\nએલને જણાવ્યું હતું કે તેમની ટીમે દિવાલ પાછળથી અંદાજે સાડા ચાર લાખ મધમાખી હટાવી હતી. મધમાખી આ દીવાલ પાછળ ૩૫ વર્ષથી રહેતી હતી. તેને હટાવવામાં ખુબ જ ખર્ચ થયો હતો. સસ્તામાં ખરીદવામાં આવેલ ફાર્મ હાઉસ કપલને ખુબ જ મોંઘું પડી ગયું. તેવામાં આ કહાની થી શીખવા મળે છે કે જ્યારે પણ આપણે પોતાની બચત કોઈ જગ્યાએ ઇન્વેસ્ટ કરીએ તો તેના જોખમને પહેલા ધ્યાનમાં રાખવા, નહીંતર પરસેવાની કમાણી તો જાશે સાથોસાથ પરેશાની પણ વધી જશે.\nજ્યારે પેન્ટ પહેર્યા વગર જ રસ્તા પર જોવા મળી હતી બોલીવુડની આ અભિનેત્રીઓ, મીડિયાએ ઉડાવેલી ખુબ જ મજાક


આર્થિક સુધારાથી બજારો નવા વિક્રમ સ્થાપશે: શેરખાન - NGS Business\nઆર્થિક સુધારાથી બજારો નવા વિક્રમ સ્થાપશે: શેરખાન-મુલાકાત-વિચાર મંચ-દેશ વિદેશ-Economic Times Gujarati\n6 Nov 2017, 1606 hrs IST, ET Bureau\nભારતીય અર્થતંત્રમાં નક્કર માળખાકીય સુધારા (સ્ટ્રક્ચરલ ચેન્જિસ) હાથ ધરવામાં આવ્યા છે અને લાંબા ગાળે તેનાં પરિણામો જોવા મળશે જે સરવાળે આર્થિક ગતિવિધિને વેગવંતી બનાવશે અને ઇક્વિટી માર્કેટ નવી ટોચ દર્શાવતું રહેશે એમ અગ્રણી રિટેલ બ્રોકરેજ શેરખાનના સીઇઓ જયદીપ અરોરા જણાવે છે.\nભાર્ગવ ત્રિવેદી સાથેની વાતચીતમાં તેઓ જણાવે છે કે હાલમાં ભારતીય ઇક્વિટી માર્કેટના વેલ્યુએશન મોંઘાં જણાઈ રહ્યાં છે પરંતુ આગામી સમયગાળામાં કોર્પોરેટ અર્નિંગ્સ ગ્રોથમાં રિવાઇવલ બાદ વેલ્યુએશન વાજબી સ્તરે જણાશે અને લાંબા ગાળે તેમાં વધુ સુધારો જોવાશે. રોકાણકારોએ લાંબા ગાળાને લક્ષમાં લઈને રોકાણ કરવું જોઈએ.\nભારતીય બજાર સામે કયા પડકારો રહેલા છે?\nકોર્પોરેટ અર્નિંગ્સ ગ્રોથ પરત ફરે તેની આતુરતાથી રાહ જોવાઈ રહી છે. ચાલુ પરિણામ સીઝન અપેક્ષાથી થોડી સારી જોવા મળી છે, પરંતુ હજુ રિવાઇવલ નથી. ડિમોનેટાઇઝેશન અને જીએસટી જેવાં કારણોને લઈને ટૂંકા ગાળા માટે કેટલીક અડચણો ઊભી થઈ હતી. જે ધીમે ધીમે દૂર થઈ રહી છે. જીએસટીને કારણે ઓર્ગેનાઇઝ્ડ ક્ષેત્ર આગામી દિવસોમાં સારો દેખાવ દર્શાવે તેવી ધારણા છે.\nઉપરાંત ભારતીય બેન્ચમાર્કમાં નોંધપાત્ર હિસ્સો ધરાવતાં ફાર્મા અને આઇટી જેવા ક્ષેત્રો બાહ્ય પડકાર (યુએસએફડીએ નીતિ)નો સામનો કરી રહ્યા છે. પીએસયુ બેંકિંગમાં સરકારની રિકેપિટલાઇઝેશનની જાહેરાત બાદ સેન્ટિમન્ટ બદલાયું છે. આમ માહોલ પોઝિટિવ બની રહ્યું છે.\nવર્તમાન ભાવે કયાં ક્ષેત્રોમાં રોકાણ કરવું જોઈએ?\nઅમે ફાઇનાન્શિયલ્સને લઈને પોઝિટિવ છીએ. આ ક્ષેત્રના શેર્સ નોંધપાત્ર ઊંચા ભાવે ચાલી રહ્યા હોવા છતાં અમે આ ક્ષેત્રે રોકાણની તકો જોઈ રહ્યા છીએ. કેમ કે તેમાં ગ્રોથ વિઝિબિલિટી છે. અમને ખાનગી ક્ષેત્રના બેન્ક શેર્સ પસંદ છે. ટૂંકા ગાળામાં કોન્સોલિડેશન જોવા મળી શકે પરંતુ લાંબા ગાળે આ ક્ષેત્રના શેર્સમાં રિટર્ન મળશે. તાજેતરમાં સરકારે રિકેપિટલાઇઝેશન પ્રોગ્રામની જાહેરાત કરી ત્યાર બાદ અમે પસંદગીની પીએસયુ બેંક્સ માટે પણ પોઝિટિવ અભિગમ ધરાવીએ છીએ અને તેમાં રોકાણની તક જોઈ રહ્યા છીએ.\nપીએસયુ બેંક્સમાં અગ્રણી હરોળની બેન્ક્સ અમને પસંદ છે. સરકારી જાહેરાતની આ ક્ષેત્રના શેર્સ પર દેખીતી અસર જોવા મળશે અને તેથી બજારનો આ ક્ષેત્રના શેર્સ માટે અભિગમ નાટ્યાત્મક રીતે બદલાયો છે. જીએસટીને કારણે એફએમસીજીને લાભ થઈ રહ્યો છે અને તેથી અમે આ ક્ષેત્ર માટે પોઝિટિવ છીએ. ઉપરાંત ઓટોમોબાઇલ અને ઓટો એન્સિલિઅરીને લઈ અમે પોઝિટિવ છીએ. ફાર્મા અને આઇટી બોટમ આઉટ થઈ ગયેલા જણાય છે પરંતુ હજુ અમે વેઇટ અને વોચનો અભિગમ ધરાવીએ છીએ.\nવિદેશી સંસ્થાકીય રોકાણકારોનો પ્રવાહ કેવો રહેશે?\nવિદેશી ફંડ્સની વાત છે તો માત્ર ભારત માટે નહીં પરંતુ સમગ્ર ઇમર્જિંગ માર્કેટ્સમાંથી તેઓએ છેલ્લા એક વર્ષ દરમિયાન વેચવાલી દર્શાવી છે. તાજેતરમાં તેઓ ફરી ખરીદી કરી રહ્યાં છે. યુએસ અને યુરોપની સ્થિતિમાં સુધારો થયો છે અને ડેટા સારો આવી રહ્યો છે આમ ફંડ્સ તે તરફ વળી રહ્યા છે.\nજોકે ભારતની સ્ટોરી પણ હજુ સારી જ છે અને તેથી ફંડ્સની રૂખ પોઝિટિવ જોવા મળી શકે છે. જોકે છેલ્લા બે વર્ષોમાં સ્થાનિક ફંડ્સમાં મોટી વૃદ્ધિ જોવા મળી છે અને ચાલુ વર્ષે ₹85-90,000 કરોડનું સ્થાનિક રોકાણ બજારમાં પ્રવેશશે તેવો અંદાજ છે. મોટા સ્થાનિક ફંડ્સનું કારણ રિટેલર્સનું ફાઇનાન્શિયલ એસેટ્સમાં વધતું રોકાણ છે.\nભારતીય બજારનાં વેલ્યુએશન્સ વાજબી છે? આગામી છ માસમાં નિફ્ટીની રેન્જ?\nવેલ્યુએશન્સ હાલમાં ઐતિહાસિક સરેરાશની સરખામણીમાં ઊંચી બાજુએ છે. જોકે સરકારે પાછલાં વર્ષોમાં હાથ ધરેલા સ્ટ્રક્ચરલ રિફોર્મ્સ અસરમાં આવતાં આ વેલ્યુએશન્સ વાજબી બનતાં જણાશે. નિફ્ટી ઉપરની બાજુએ 10,800-10,900નો સ્તર દર્શાવી શકે છે. બજાર ટોચ પર હોય ત્યારે 8-10 ટકાના કરેક્શનનું જોખમ હંમેશા રહેલું હોય છે.


ReadGujarati.com: તારલિયા – જયંતીલાલ દવે\nતારલિયા – જયંતીલાલ દવે\nDecember 12th, 2010 | પ્રકાર : બાળ સાહિત્ય | સાહિત્યકાર : જયંતીલાલ દવે |2પ્રતિભાવો »\n[ બાળગીતોના પુસ્તક ‘તારલિયા’માંથી સાભાર. રીડગુજરાતીને આ પુસ્તક ભેટ આપવા માટે ‘રંગદ્વાર પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.]\nલાલિયો કૂતરો લટપટ થાય !\nપૂંછડી એની પટપટ થાય !\nદિવસે એને હટપટ થાય !\nરાતે જો કૈં ખટખટ થાય !\nલાલો ભસતો ઝટપટ જાય !\nફળિયું જામી ફટફટ જાય !\nચોર નાસી ઝટપટ જાય !\nલાલિયો મારો લટપટ થાય !\nકોણ કાનમાં કહેતું એને\n………. રમવા એક જ તાલે\nભૂખ્યો, તરસ્યો, ભુલકણો આ\n………. મોર મસ્તીમાં મ્હાલે !\nથાકે નહિ એ પગ પાતળિયા\n………. કરી કરી થનગાટ\nકેવી ડોલે કલગી ને\n………. એ પીંછાનો ઘમકાટ !\nરમતાં રમતાં ઢેલડ, જબરી\n………. વારંવાર રિસાય,\nખોટી ખોટી કીટા કરે ને\n………. મોરલિયો મૂંઝાય.\nથૈ થૈ નાચે કરી કળા\n………. આ મોર બહુ મલકાય,\nઢોંગીલી ઢેલડને, ભોળો\n………. મોર મનાવા જાય.\n આવ રે મેઘલા !\n………. નદીએ જાશું,\n………. છબ છબ ના’શું.\n………. વગડો ગાજે\n………. આવશું સાંજે.\nઆવ રે મેહુલા\n………. વાયરો લૈને\n………. કાગડો થૈને !\nઆવ રે રાણા\n………. છાપરે કાણાં\n………. છાનામાના !\n શૈલીબહેન બનાવે શીરો\nશૈલીબહેન બનાવે શીરો !\nજમતો એનો ચિંતન વીરો !\nખાયે ભઈલો ધીરો ધીરો !\nએ છે, મારા ઘરનો હીરો !\nશીરા સાથે ભજિયાં ખાય !\nજીભે ચટ્ટણી ઝમઝમ થાય !\nશીરો મીઠો, ચટ્ટણી ફક્કડ !\nપાપડ તો ભૈ કેવો અક્કડ !\nજરાક અડતાં બોલે તડતડ !\nમરચું આવતાં હસી પડ્યા !\nસોનલ ફૂલડાં ખરી પડ્યાં !\n[કુલ પાન : 42. કિંમત રૂ. 40. પ્રાપ્તિસ્થાન : રંગદ્વાર પ્રકાશન. 15, ગ્રાઉન્ડ ફલોર, યુનિવર્સિટી પ્લાઝા, દાદા સાહેબનાં પગલાં પાસે, અમદાવાદ-380009. ફોન : +91 79 27913344]\n« Previous નવોદિત સર્જકોની રચનાઓ – સંકલિત\nઘરને નિશાળ બનાવી ન મૂક – રઘુવીર ચૌધરી Next »\nઉનાળાનો તડકો – ડૉ. આઈ. કે. વીજળીવાળા ઉનાળાનો કેવો તડકો, જાણે ધોળો-ધોળો ભડકો ! શેરી રસ્તા ખાલીખમ, ને પહોળી પહોળી લાગે સડકો. બપોરના સૌ ઘરમાં બંધ, લૂ લાગવાનો સૌને ફડકો. પાણી છાંટો ઘરમાં બારે, માથે ઠંડા પોતાં ખડકો ! લીંબુ-શરબત છાશ પીઓ સૌ, કેરી રસનો લો સબડકો ! વાદળ લાવે, વરસાદ લાવે, તેથી ગમતો અમને તડકો ! . મધમાખ – ન્હાનાલાલ કવિ ફૂલ-ફૂલમાં હું ઊડતી ફરું, ફૂલની રજ મુજ પૂડલે ભરું. શોધું વાડી ... [વાંચો...]\n2 પ્રતિભાવો : તારલિયા – જયંતીલાલ દવે\nખુબ જ સુંદર પુસ્તક ઘણા જ લાંબા સમય બાદ બાળકો માટે આવુ પુસ્તક મળ્યુ છે ખુબ જ અભીન્ંદન્\nમને આ તારલિયા ખુબ ગમ્યા.


કર્ક અને વૃશ્ચિક સુસંગતતા - કર્ક અને વૃશ્ચિક\nકર્ક – વૃશ્ચિ સુસંગતતા\nકર્ક અને વૃશ્ચિક રાશિ વચ્ચે સુસંગતતા\nકર્ક જાતકો સંવેદનશીલ, કાળજીવાળા, મહત્વકાંક્ષી અને મક્કમ હોય છે. આ યુગલ ખરેખર આત્મીય સાથી બની શકે છે. તેમની વચ્ચે કેટલાંક ગુણો એક સરખા હોય છે, જે તેમને એક સાથે જોડી રાખશે. વૃશ્ચિક જાતક હંમેશા કર્ક જાતકને આધાર અને સુરક્ષા આપે છે, સામે કર્ક જાતક તેને પ્રેમ અને લાગણી આપશે જેની ઝંખના વૃશ્ચિક જાતકને ઘણાં લાંબા સમયથી હોય છે. બંનેને એકબીજા પ્રત્યે તીવ્ર શારીરિક આકર્ષણ હશે. જોકે, વૃશ્ચિક જાતકોનું નબળું પાસું એ છે કે તેઓ વધારે પડતો માલિકીભાવ ધરાવનારા અને ઇર્ષાળુ સ્વભાવના હોય છે જેને દયાળુ અને પ્રેમાળ કર્ક જાતક સારી રીતે સંભાળી લે છે.\nકર્ક રાશિના પુરુષ અને વૃશ્ચિક રાશિની સ્ત્રી વચ્ચે સુસંગતતા\nતેમની વચ્ચેનો સુમેળ ઘણો સારો અને હંમેશા ટકે તેવો હોય છે. વૃશ્ચિક રાશિની સ્ત્રી સંપૂર્ણ સમર્પિત હશે અને પુરુષની દરેક જરૂરિયાત પૂરી કરશે. તેઓ બંને એકબીજાની પ્રશંસા કરે છે. સ્ત્રી પુરુષને પ્રગતિ સાધવા અને શાંત રહેવા માટે પ્રેરણા આપશે. જોકે, વૃશ્ચિક રાશિની સ્ત્રી ઘણી ઇર્ષાળુ હોય છે અને કર્ક રાશિના પુરુષને હંમેશા સુરક્ષિતતાનો અનુભવ કરાવશે કારણકે આ પુરુષ આ સ્ત્રી માટે ઘણો માલિકીભાવ ધરાવનારો હોય છે. કર્ક રાશિનો પુરુષ ઘણો લાગણીશીલ હોય છે અને થોડી નાની-મોટી સમસ્યાઓને બાદ કરતા તેઓ સાથે સારો સમય માણી શકશે.\nકર્ક રાશિની સ્ત્રી અને વૃશ્ચિક રાશિના પુરુષ વચ્ચે સુસંગતતા\nવૃશ્ચિક રાશિના પુરુષ માટે કર્ક રાશિની સ્ત્રી એકદમ યોગ્ય હોય છે. પુરુષનું રહસ્યમય વલણ અને કામુકતા ચોક્કસપણે સ્ત્રીને આકર્ષશે અને સ્ત્રી તેના ઊંડા પ્રેમમાં પડી જશે. કર્ક રાશિની સ્ત્રી શક્તિશાળી અને વિશ્વાસુ વૃશ્ચિક રાશિના પુરુષ સાથે સુરક્ષાનો અનુભવ કરશે. આ સંબંધમાં એકમાત્ર નબળું પાસું એ છે કે પુરુષ વધારે પડતો માલિકીભાવ અને શંકાશીલ સ્વભાવ ધરાવે છે. પણ જો કર્ક રાશિની સ્ત્રી આ સંબંધને જાળવવાનું જાણે તો તેમનો સંબંધ વધુ સારો બની શકે છે.


મધ્યપ્રદેશમાં લાગ્યા વોટ ફોર નોટા ના પોસ્ટર :એસસી-એસટીને મળનારું અનામત રદ્દ થવું જોઈએ.\nભોપાલ :2019ની લોકસભા ચૂંટણીઓ પહેલા મધ્યપ્રદેશમાં વિધાનસભાની ચૂંટણીઓ યોજાઈ રહી છે. આ ચૂંટણીઓ પહેલા મધ્યપ્રદેશની શિવરાજસિંહ ચૌહાનના નેતૃત્વવાળી ભાજપની સરકાર માટે તણાવ વધવાની શક્યતા છે. મધ્યપ્રદેશના પાટનગર ભોપાલમાં ઠેરઠેર પોસ્ટરો લાગ્યા છે અને તેમાં આગામી ચૂંટણીમાં મતદાતાઓને કોઈપણ રાજકીય પક્ષોના સ્થાને નોટા પર વોટ કરવા માટે હાકલ કરવામાં આવી છે.\nઆ પોસ્ટરમાં લખવામાં આવ્યું છે કે હું સામાન્ય વર્ગમાંથી આવું છું. મહેરબાની કરીને કોઈપણ રાજકીય પક્ષ વોટ માંગીને શરમજનક સ્થિતિમાં મૂકે નહીં. વોટ ફોર નોટા.\nઆ પોસ્ટરો ભોપાલમાં ઘણાં લોકોના મકાનની બહાર લગાવવામાં આવ્યા છે. અહીં 28 નવેમ્બરે વિધાનસભાની ચૂંટણી માટે મતદાન થવાનું છે.ભોપાલના સ્થાનિકોનું કહેવું છે કે એસસી-એસટીને મળનારું અનામત રદ્દ થવું જોઈએ.\nઆનાથી જનરલ કેટેગરીના લોકો પ્રભાવિત થઈ રહ્યા છે. તેઓ નિશ્ચિતપણે આગામી ચૂંટણીઓમાં નોટા પર વોટ કરશે. મહત્વપૂર્ણ છે કે પ્રમોશનમાં અનામતના મામલામાં સુપ્રીમ કોર્ટના ચુકાદા બાદ મધ્યપ્રદેશની રાજનીતિમાં ખાસો ગરમાવો છે.\nપ્રેમ પ્રિયતમાથી પરમાત્મા સુધીની સફર access_time 9:58 am IST\nચીનની 'ડબલ' અવળચંડાઇ : તિબેટમાં હેલીકોપ્ટરથી ઘુસણખોરી તો અરૂણાચલમાં જવાનોને ઘુસાડયા access_time 4:27 pm IST\nરાજકોટ જિલ્લા કોંગ્રેસની બે દિવસીય ટ્રેનિંગ શિબિર શરુ access_time 9:12 pm IST\n૨૦મીનાં જનરલ બોર્ડમાં કોંગી કોર્પોરેટર ધર્મીષ્ઠાબા જાડેજા બેસી નહી શકેઃ મેયરનો નિર્દેશ access_time 4:49 pm IST\nભાવનગરનાં આર્ટીસ્ટ નયના પટેલનાં કેનવાસ પેઇન્ટીંગનું હરિયાણામાં પ્રદર્શન access_time 4:25 pm IST\nકોમી એકતાના હિમાયતી સૈયદ દિલાવરબાપુ ચિશ્તી જન્નતનશીન access_time 12:16 pm IST\nયુવકનું જાહેરમાં કારસ્તાન : કારના સાઇલેન્સર સાથે માણતો હતો સેકસ!! access_time 9:49 am IST


Madhya Pradesh High court recruitment 2021 vacancy of 1255 Stenographers check Details Apply Now jm– News18 Gujarati\nSarkari Naukri: ગ્રેજ્યુએટ માટે સ્ટેનોગ્રાફર સહિતની સરકારી નોકરી, 28,700 રૂ સુધી મળશે શરૂઆતનો પગાર\nUpdated: November 14, 2021, 12:45 PM IST\nએમપી હાઇકોર્ટમાં ભરતી\nMadhya Pradesh High court recruitment 2021 : મધ્યપ્રદેશ હાઇકોર્ટમાં સરકારી નોકરીની ભરતી, ફટાફટ જાણો વિગતો અને અત્યાર જ કરો આવેદન\nLast Updated: November 14, 2021, 12:45 PM IST\nMadhya Pradesh High court recruitment 2021 : સરકારી નોકરી મેળવવા માંગતા યુવક-યુવતીઓ માટે મધ્યપ્રદેશ હાઇકોર્ટમાં નોકરીની વિશાળ તક સામે આવી છે. મધ્ય પ્રદેશ હાઇકોર્ટમાં સ્ટેનોગ્રાફર અને આસિસ્ટન્ટની (Stenographer-Assistant Recruitment in MP High court) ભરતી બહાર પડી છે. આ ભરતીમાં ક્લાસ3 અને ક્લાસ-2 માટે કુલ 1255 જગ્યાઓ ભરવામાં આવશે. આ ભરતી માટેની જાહેરાત બહાર પાડી દેવામાં આવી છે. નોકરી માટે ઈચ્છુક ઉમેદવારો શૈક્ષણિક લાયકાતના આધારે 20મી ડિસેમ્બર 2021 સુધી અરજી કરી શકશે. ઓનલાઇન એપ્લિકેશનની શરૂઆત વેબસાઇટ પરથી 30મી નવેમ્બરે બપોરે 12.00 વાગ્યાથી થશે. આ નોકરી માટે આવેદન કરતા પહેલાં મધ્યપ્રદેશ રોજગાર કચેરીમાં નોંધણી પણ કરાવવાની રહેશે.\nઆ જગ્યા માટે ભરતી છે : આ ભરતીમાં સ્ટેનોગ્રાફર ગ્રેડ-2ની 108, સ્ટેનોગ્રાફર ગ્રેડ 3ની 205, સ્ટેનોગ્રાફર ગ્રેડ-3 કોર્ટ મેનેજર સ્ટાફ,ની 11 આસિસ્ટન્ટ ગ્રેડ-3ની 910, આસિસ્ટન્ટ ગ્રેડ -3 ઇન્ગલિશની 21 જગ્યાઓ માટે ભરતી કરવામાં આવશે. કુલ 1255 જગ્યા પર ભરતી છે.\nશૈક્ષણિક લાયકાત : ઉમેદવાર આ નોકરી માટે ગ્રેજ્યુએટ હોવો અનિવાર્ય છે. આ ઉપરાંત એમ.પી સરકાર માન્ય સંસ્થામાં સીપીસીટી સ્કોરકાર્ડ પરીક્ષા પાસ કરેલ હોવો પણ અનિવાર્ય છે. આ ઉપરાંત હિંદીમાં 100 વર્ડ પર મિનિટની સ્પીડ પણ શોર્ટહેન્ડ પરીક્ષામાં હોવી અનિવાર્ય છે. આ ઉપરાંત કમ્યુટર એપ્લિકેશનમાં એમપી સરકાર માન્ય સંસ્થામાંથી એક વર્ષનો કમપ્યુટર ડિપ્લોનો કોર્સ કરેલો હોવો પણ અનિવાર્ય છે. જ્યારે આસિસ્ટન્ટ ઇન્ગલિશની ભરતી માટે ટાઇપિંગ સ્પીડ 80ની ઇન્ગલિશમાં હોવી અનિવાર્ય છે.\nસ્ટેનોગ્રાફર ગ્રેડ 3\nસ્ટેનોગ્રાફર ગ્રેડ-3 કોર્ટ મેનેજર સ્ટાફ\nઆસિસ્ટન્ટ ગ્રેડ -3 ઇન્ગલિશ\nગ્રેજ્યુએટ પ્લસ સ્ટેનો ટાઇપિંગ અને કમ્યુટર ડિપ્લોમા\nઆ નોકરી માટે યોગ્યતા પ્રાપ્ત ઉમેદવારોની ઓનલાઇન પરીક્ષા લેવાશે. આ પરીક્ષા 100 માર્ક્સની હશે જ્યારે ત્યારબાદ મુખ્ય પરીક્ષા લેવાશે. આ પરીક્ષા પણ 100 માર્ક્સની જ હશે.\nઆ પરીક્ષા માટે મધ્ય પ્રદેશ રાજ્યની બહારના ઉમેદવારોએ કુલ 777.02 રૂપિયા ફી ભરવાની રહેશે જ્યારે મધ્યપ્રદેશના ઉમેદવારોએ 577.02 રૂપિયા ફી ભરવાની રહેશે. નોકરી માટે મધ્ય પ્રદેશની બહારના રાજ્યના ઉમેદવારોની ઉંમર 40 વર્ષ નક્કી કરવામાં આવી છે.\nઉમેદવારોએ મધ્યપ્રદેશ હાઇકોર્ટની વેબસાઇટ https://mphc.gov.in/recruitment-result પર ક્લિક કરતા તેમને 30મી નવેમ્બરથી ઓનલાઇન એપ્લિકેશન જોવા મળશે જેમાં જરૂરી રજિસ્ટ્રેશન કરી અને ફી ભરી ઉમેદવારી નોંધાવવાની રહેશે.\nFirst published: November 14, 2021, 12:45 PM IST


યુવક-યુવતીઓ બગડી ગયાનો બળાપો કાઢવો એ જ વડીલધર્મ છે ?\nએક સરકારી અધિકારી પોતાના મિત્ર પાસે પોતાના વટનું પ્રદર્શન કરતાં કહી રહ્યા હતા ઃ ‘‘આપણે બાળકોની બાબતના ખર્ચમાં કરકસર કરવામાં માનતા નથી. છોકરાને મુંબઈ-માથેરાન ફરવા મોકલ્યો છે, મિત્રો સાથે. ટિકિટ ખર્ચ ઉપરાંત ખાસ્સા પચ્ચીસ હજાર રૂપિયા આપ્યા છે. લહેર કરવા દો. લહેર કરવાના તો એમને માટે આ દિવસો છે!’’\nએમની વાત સાંભળીને મને યાદ આવ્યા એક લેખમાં વાંચવા મળેલા ડૉ. રાજેશ પારેખના શબ્દો ઃ ‘‘આજકાલ માબાપ પોતાના સંતાનોને ભાવાત્મક સુરક્ષા પ્રદાન કરી શકતાં નથી. તેઓ આર્થિક સલામતીને જ સર્વસ્વ ગણે છે. તેઓ બાળકોને પૈસા આપે છે. પરંતુ એમણે એ પૈસાનું શું કર્યું એની તરફ લેશમાત્ર ઘ્યાન આપતાં નથી. લાગણીભૂખ્યાં બાળકો લાગણી ન મળવાને કારણે ભટકતાં થઈ જાય છે ક્યારેક ખોટી સોબતમાં પણ ફસાઈ જાય છે.’’\nકિશોર અવસ્થા કિશોર કે કિશોરીના મન અને હૃદયના દરવાજે ટકોરા મારે એટલે શારીરિક અને માનસિક અનેક પરિવર્તનો શરૂ થઈ જાય. આ વય માતા-પિતા માટે પોતાના સંતાન તથા તેના વર્તનનો ઝીણવટ અને સાવચેતીપૂર્વક નિરીક્ષણ કરવાનો સમય છે. કિશોર-કિશોરીમાં ચંચળતા, પ્રદર્શનવૃત્તિ, મોજશોખની લાલસા જાતિય આકર્ષણ વગેરે પોતાનો પગદંડો જમાવે છે. આ ઉંમરમાં આકાશ આંબવાની તમન્ના, સ્વચ્છંદી વિહારની અભિલાષા, સ્વમાનને મહત્ત્વ આપવાની પ્રબળ ઈચ્છા, જીદ, રોક-ટોક સામેની નાપસંદગી અને મનગમતું કરવાના ઓરતા આ બધાને લીધે કિશોર-કિશોરીને સમજવાનું, જાળવવાનું અને જીરવવાનું માતા-પિતા માટે અત્યંત મુશ્કેલ બની જાય છે.\nસંતાનની ટીનએઈજ એ માબાપ માટે અગ્નિ પરીક્ષાનો કાળ હોય છે. સંતાનને કેટલો છુટો દોર આપવો એની સ્વતંત્રતાને કેટલી રોકવી અને પોતાની વાત સહાનુભૂતિથી સમજાવવી આ બઘું માતા-પિતા માટે ચંિતા અને ચંિતનનો વિષય છે. આજકાલ સીનેમા તથા ચેનલોની ધારાવાહિકોના હંિસા, બળાત્કાર, ચોરી, જાતિય અપરાધો વગેરેના દ્રશ્યો એ કિશોરાવસ્થાના સંતાનોને વિકૃત થવા માટે ભરપૂર મસાલો પુરો પાડે છે.\nબીજી તરફ નોકરી, ધંધો કે વ્યવસાય વગેરેમાં ગળાડૂબ રહેતા માતા-પિતાને પોતાના ટીનએજર્સ સંતાન સાથે નિખાલસ સંવાદ કરવાની ફુરસદ હોતી નથી. પરિણામે કિશોરાવસ્થાનું સંતાન પોતાની મુંઝવણ માતા-પિતાને કહી શકતું નથી. માતા-પિતા તેમની વાત ઉદારતાપૂર્વક સાંભળશે કે કારણ જાણ્યા વગર તેમને ધમકાવી નાખશે એવો ભય સતત સંતાનોને સતાવતો હોય છે. આ ભય તેઓને માતા-પિતાથી દૂર લઈ જાય છે અને તેઓ પોતાની વાત છુપાવવા માટે જૂઠનો સહારો લેતા થઈ જાય છે. પોતાનું બાળક શું કરે છે કે શું ઈચ્છે છે તેનાથી અજાણ માતા-પિતા બાળકો સાથે રમકડાં જેવો વ્યવહાર રાખે છે અને પોતાના સંતોષ તથા આનંદ ખાતર તેમનો ઉપયોગ કરે છે. આમ બે પેઢી વચ્ચેનો શ્રઘ્ધાનો તંતુ હવે ખૂબ જ નબળો પડી ગયો છે.\nઘણાં માતા-પિતા પોતાના સંતાનો માટે જરૂર કરતાં વધારે કડક અને શિસ્તપાલનના આગ્રહી હોય છે. અને નાની નાની વાતમાં પોતાના સંતાનના દોષો જોયા કરે છે અને ઠપકો આપ્યા કરે છે અને આટલું ઓછું હોય તેમ જરૂર કરતાં વઘુ કડક સજા પણ આપે છે. વ્યક્તિ ઉંમરમાં નાની હોય કે મોટી દોષો શોધવાની વૃત્તિ ખોટી. સંતાનોની માતાપિતા દ્વારા થતી ઉપેક્ષા કે વારંવાર થતું અપમાન બન્ને વચ્ચે એક દીવાલ સર્જે છે. કોઈપણ ઉંમરે તમારા સંતાનને તમારો પ્રેમ, લાગણી માગવાનો અને માણવાનો અધિકાર છે. બસ વાત છે તેમના મિજાજને પારખવાની. તેઓનો મિજાજ પારખી અને તેની માવજત કરવાની કળા જે માતા-પિતા હસ્તગત કરી લે છે તેઓ બે પેઢી વચ્ચેની કૃત્રિમ દીવાલ જમીનદોસ્ત કરી શકે છે.\nઆનાથી ઊલટું જે માતા-પિતા પોતાના સંતાનને અતિશય લાડ કરીને બગાડે છે અને જીવનની વાસ્તવિકતાઓથી અજાણ રાખે છે, તેવા સંતાનો આગળ જતાં જંિદગીમાં આવતા પડકારો ઝીલી શકતાં નથી.\nઘણીવાર માતા-પિતા પાસેથી છૂટથી મળતો પૈસો સંતાનોના સ્વેચ્છાચાર અને સ્વચ્છંદતાની આગમાં ઘીનું કામ કરે છે. મન ફાવે તેવું ખાવું-પીવું મિત્રમંડળીને મોજ કરાવવી અને પિતાના પૈસા ઉડાડવા. જ્યાં પૈસાની ખોટ નથી એવા ઘરોમાં યુવાનોની સામાજિક કે ઘર-પરિવારની જવાબદારીઓ પણ નહીંવત હોય છે. કમાવાની ચંિતા હોતી નથી... પણ જ્યારે બાજી હાથમાંથી ગયા પછી માતા-પિતા તેની પર કાપ મૂકી કડક થવા જાય છે ત્યારે તેમનું બગડી ગયેલું સંતાન અપરાધનો આશરો લઈને પોતાના એશઆરામ પૂરા કરવામાં પાછી પાની કરતું નથી. તેઓની નજર માત્ર આત્મ-સુખ તરફ રહે છે, અને સુખમાં આડે આવનારને તેઓ સહેવા તૈયાર નથી અને અંતે માતા-પિતાએ પસ્તાવાનો વારો આવે છે.\nઆ જ સંતાનો મોટા થઈ યૌવનમાં પ્રવેશે ત્યારે માતા-પિતાની ચંિતામાં વઘુ એક વધારો થાય છે. કારણ કે આજના આઘુનિક યુગનું વાતાવરણ જ કાંઈક એવું છે. આજે યુવાપેઢીમાં જોવા મળતો અને વકરતો જતો હંિસાચાર ચંિતા પ્રેરે તેવો છે. ફિલ્મો તથા ચેનલોમાં જોવા મળતાં દ્રશ્યો એમની કાચી ઉમરને ‘માથાના ફરેલા’ થવાનો બોધ આપે છે. કાયદો અને વ્યવસ્થાની ઐસી-તૈસી કરતો ફિલ્મી હીરો ભરી બજારે ખુલ્લેઆમ ધડાધડ, મારામારી, ભાંગફોડ કરે અને પોતાનું કામ પતાવી આતંક જમાવી વટભેર પોતાની કાર કે જીપમાં બેસી ચાલ્યો જાય છે, આ છે આજની યુવાપેઢીનો હીરો!\nઆમ નવી પેઢી સમક્ષ ઠલવાતું ફિલ્મી ઝેર એના તન-મનને ભયાનક રીતે ઉશ્કેરી મૂકે છે, એનાં માઠાં પરિણામો સમાજે જોવા પડે છે.\nચેનલો-ફિલ્મો વૈભવ-વિલાસ રોફ-રુઆબ અને નૈતિકતાની ઉપેક્ષા કરી લહેર કરતાં લોકોના જીવનને મરી-મસાલા સાથે ચીતરે છે. આવા લોકો કામ કરતાં બળ, છળ, કળ અને દામથી ધાર્યું કરવામાં સફળ થાય છે. જ્યારે નીતિ અને પ્રમાણિકતાને માર્ગે ચાલનારો કમોતે મરતો દર્શાવાય છે. પરિણામે યુવાપેઢી સમક્ષ એક એવો ભયાનક ખ્યાલ દ્રઢ થાય છે કે સીધી લીટીનું જીવન નકામું, નીતિ અને આદર્શો એ દંતકથા છે એની વાતો થાય, એના સહારે જીવાય નહીં. જીવવા માટે ધન જોઈએ, સત્તા જોઈએ અને એ બન્ને માટે સિદ્ધાંત નેવે મુકવાની તૈયારી જોઈએ. આવું કરનારને સફળ થયેલા જોઈને એમની આવા ગલત માર્ગો દ્વારા ‘વિકાસવૃત્તિ’ને વેગ મળે છે.\nપ્રશ્ન એ છે કે આજના યુવાનને માતા-પિતા, સમાજ, શિક્ષણ, ધર્મ કે નેતૃત્વ તેમના આદર્શો પૂરા પાડી શક્યા છે ખરાં ? જવાબ છે ‘ના’. તો બિચારા સંતાનોનો દોષ કાઢવાનો શો અર્થ ?\nઆદર્શ માતા-પિતા બનવાથી તમે તમારા સંતાનના સ્વપ્નશિલ્પી બની શકશો. બાળપણથી જ સંતાનના ઘડતર અને ભણતર તરફ ઘ્યાન આપનાર, સંતાનના પ્રશ્નોમાં રુચિ દાખવી તેને મદદરૂપ થઈ યોગ્ય માર્ગદર્શન આપનાર, તથા પોતાના સંતાનની ક્ષમતા ઓળખીને એને વિકાસની આબોહવા સુલભ બનાવનાર માતા-પિતા પોતે જ પોતાના સંતાનો માટે એક આદર્શ બની જાય છે અને તેમના માટે જંિદગીમાં ક્યારેય પણ પસ્તાવાનો વારો આવતો નથી. તેમનું સંતાન આત્મવિશ્વાસયુક્ત, સ્વાવલંબી અને પુરુષાર્થપ્રિય બને એ જ તેમના જીવનની અણમોલ ઉપલબ્ધિ છે. કારણ કે ઉત્તમ સંતાન દ્વારા તેઓ સમાજ અને રાષ્ટ્રને એક ઉત્તમ નાગરિકની ભેટ આપી પોતાના જીવનને સાર્થક માને છે.


સૂર્ય નું વૃષભ માં ગોચર - Sun Transit in Taurus in Gujarati\nहोम » 2020 » સૂર્ય નું વૃષભ રાશિ માં ગોચર આપશે કેવા પ્રભાવ\nસૂર્ય નું વૃષભ રાશિ માં ગોચર આપશે કેવા પ્રભાવ\nસૂર્ય નું ગોચર જ્યોતિષ ના મુજબ ઘણું મહત્વપૂર્ણ છે કેમકે સૂર્યદેવ ને બધા ગ્રહો નું રાજા કહેવા માં આવ્યું છે અને આ આરોગ્ય ના દેવ છે, જે સમસ્ત સંસાર ને પોતાના પ્રકાશ થી જીવન ઊર્જા આપે છે. સૂર્ય આશરે એક મહિના માં એક રાશિ નું ભોગ કરતાં બીજી રાશિ માં પ્રવેશ કરે છે અને આ રીતે સૂર્ય નું ગોચર એક મહિના માં થાય છે જેને સંક્રાંતિ કહેવા માં આવે છે. સૂર્ય દેવ 14 મે 2020 ગુરુવાર ની સાંજે 17:05 વાગ્યે પોતાની ઉચ્ચ રાશિ મેષ માંથી નીકળી ને શુક્ર ના સ્વામિત્વવાળી વૃષભ રાશિ માં ગોચર કરશે અને 15 જૂન 2020 સુધી આ જ રાશિ માં હાજર રહેશે। આ ઘટના ને સંક્રાંતિ ના નામે પણ ઓળખાય છે.\nજ્યોતિષ શાસ્ત્ર માં સૂર્ય ને જગત ની આત્મા કહેવા માં આવ્યું છે. આ સિંહ રાશિ નો સ્વામી છે. જન્મ કુંડળી માં સૂર્ય ના અનુકૂળ હોવાથી જીવન માં બધા પ્રકાર ના સુખો ની પ્રાપ્તિ થાય છે અને વ્યક્તિ રાજા ની જેમ યશ, માન-સન્માન અને પ્રસિદ્ધિ મેળવે છે. સૂર્ય ના ગોચર નું પ્રભાવ બધી રાશિઓ પર થશે. આવો આ રાશિફળ ના માધ્યમ થી નાખીએ છે તે બધા પ્રભાવો પર એક નજર...\nસૂર્ય તમારી રાશિ ના સ્વામી મંગળ નો પરમ મિત્ર છે અને તમારા માટે પાંચમાં ભાવ એટલે કે ત્રિકોણ ભાવ ના સ્વામી હોઈ શુભકારક છે. સૂર્ય નું ગોચર તમારી રાશિ થી બીજા ભાવ માં થશે. અહીં હાજર સૂર્ય તમને તેજસ્વી બનાવશે પરંતુ પારિવારિક બાબત માં તમને અમુક સમસ્યાઓ નો સામનો કરવો પડી શકે છે. તમે વ્યવહારિક હોવાને જગ્યા નિયમાનુસાર ચાલવા નો પ્રયાસ કરશો। જેથી પરિવાર માં બીજા લોકો ને અસુવિધા થઈ શકે છે. જો તમને કોઈની વાત ખોટી લાગશે તો તમે સીધું તેના મોઢા ઉપર કહી દેશો। આ પણ તેમને ખોટું લાગશે। આના થી તમારા સંબંધો પર ખરાબ અસર પડી શકે છે. આ ગોચરકાળ માં આરોગ્ય માં અમુક ફેરફાર આવશે અને તમને તાવ, માથા નો દુખાવો જેવી સમસ્યાઓ નો સામનો કરવો પડી શકે છે. શિક્ષણ ની બાબત માં ગોચર અનુકુળ સાબિત થશે અને તમને સારા પરિણામ મળશે। જો તમે કોઈના થી પ્રેમ કરો છો તો પ્રેમ જીવન માં પણ સફળતા આ દરમિયાન મળશે અને તમે પોતાના પ્રિયતમ ને પોતાના પરિવારવાળાઓ ની સામે રજૂ કરી શકો છો, પરંતુ ધ્યાન રાખો કે આ મુલાકાત માત્ર ફોન અથવા ઇન્ટરનેટ ના માધ્યમ થી થાય, જેથી તેમની વચ્ચે સમજદારી વિકસીત થશે. જો તમે પહેલા થી જ પરિણીત છો તો તમારી સંતાન પ્રગતિ ના માટે આગળ વધશે અને સૂર્ય નું આ ગોચર તમારી મદદ કરશે। જેથી તમારી સંતાન વિકાસ કરે.\nઉપાય: રાત્રે તાંબા ના વાસણ માં ભરી ને માથા ની જોડે મૂકી દો અને આવતા દિવસે સવારે તે જળ ને પીવો।\nતમારી રાશિ થી પહેલા ભાવ માં સૂર્ય નું ગોચર થશે જે કે તમારા ચોથા ભાવ નો સ્વામી ગ્રહ છે. સૂર્ય નું ગોચર તમારા માટે મિશ્ર પરિણામ લઇને આવશે અને તમને વિચારવા સમજવા ની શક્તિ આપશે। તમે મુશ્કેલ થી મુશ્કેલ સમસ્યા નો ઉકેલ મેળવી શકશો અને તેના પર વિજય મેળવશો પરંતુ તમારા અંદર અભિમાન જાગી શકે છે, જેની અસર તમારા સંબંધો ને ખરાબ કરી શકે છે. સૂર્ય નું ગોચર તમારા દાંપત્ય જીવન માટે અનુકૂળ નથી કહી શકાતુ અને આવા માં તમે અને તમારા જીવનસાથી ની વચ્ચે તફાવત બની શકે છે અને તમારા અહમ ની અથડામણ થઇ શકે છે. આના થી સંબંધો માં સુખ નો ઘટાડો જોવા મળી શકે છે. તમારા મોઢા પર તેજ વધશે અને તમે જરૂર પડવા પર અમુક કઠોર નિર્ણય લઈ શકો છો, જે શક્યતઃ તમારી આજુબાજુ ના લોકો ને શરૂ માં સારા ના લાગે। આ સમયે તમને ધન સંપત્તિ ની પ્રાપ્તિ થઇ શકે છે અને સ્થાવર સંપત્તિ મેળવવા ના યોગ પણ બની શકે છે. આ સમયકાળ માં તમારી માતાજી તમને કોઈ ગિફ્ટ અથવા સંપત્તિ ઉપહાર માં આપી શકે છે. સાથેજ તમે પોતાની પ્રતિષ્ઠા ને વધારવા માટે કોઈ સાધન અર્જિત કરી શકો છો.\nઉપાય: આદિત્ય હૃદય સ્ત્રોત નું નિયમિત પાઠ કરો.\nસૂર્ય દેવ તમારી રાશિ થી ત્રીજા ભાવ ના સ્વામી છે અને સૂર્ય નું ગોચર તમારા બારમા ભાવ માં થશે. આ ગોચર ના પ્રભાવ થી તમને પોતાના ખર્ચ માં વધારો જોવા મળશે। જોકે તે ખર્ચ અવ્યવસ્થિત નહીં હોય પરંતુ કોઇ વિશેષ પ્રયોજન થી હશે. સૂર્ય નું આ ગોચર તમારી આધ્યાત્મિકતા ને વધારનારું સાબિત થશે અને તમે અધ્યાત્મ ના પથ પર અગ્રસર થશો. બારમા ભાવ માં હાજર રહેશે અને તમારા આરોગ્ય ને પીડિત કરશે। તમને આંખો માં દુખાવો, ઊંઘ માં ઘટાડો, તાવ, માથા નો દુખાવો અથવા શરીર માં દુખાવા જેવી સમસ્યાઓ પરેશાન કરી શકે છે. આ અવધિ માં તમારા અમુક શત્રુ સક્રિય થઇ શકે છે અને તમને પરેશાન કરવા નો પ્રયાસ કરી શકે છે. ગ્રહો ની સ્થિતિ અમુક એવી છે કે સૂર્ય ના ગોચર ના દરમિયાન તમે કોઈ અમર્યાદિત કાર્ય કરી શકો છો, જેના લીધે તમારી છવિ સમાજ માં પણ ખરાબ થઈ શકે છે, તેથી વિશેષરૂપ થી આ બાજુ ધ્યાન આપો. તમે જ્યાં નોકરી કરો છો કે પોતાના સહકર્મીઓ ના પ્રતિ તમારે સાવચેત રહેવું જોઈએ કેમકે તે તમારા વિરુદ્ધ કોઈ કાવતરું કરી શકે છે. માનસિક રૂપે તમે અમુક નબળાઈ નું અનુભવ કરશો જેથી બનતા કામો માં મોડું થઈ શકે છે.\nઉપાય: તમારે દરરોજ શ્રદ્ધાપૂર્વક ભગવાન વિષ્ણુ ની ઉપાસના કરવી જોઈએ।\nતમારી રાશિ ના માટે સૂર્ય બીજા ભાવ નો સ્વામી છે અને સૂર્ય નું ગોચર તમારા લાભ ભાવ એટલેકે અગિયારમા ભાવ માં થશે. અગિયારમા ભાવ માં સૂર્ય નું ગોચર દરેક પ્રકાર થી તમારા માટે લાભદાયક રહેશે અને તમારી પ્રગતિ વધી જશે. સૂર્ય ના પ્રભાવ થી તમારા પ્રેમ જીવન માં અમુક મુશ્કેલીઓ જન્મ લેશે અને વિચારો માં વિરોધાભાસ ની સ્થિતિ ઉત્પન્ન થવા થી પ્રેમ જીવન માં અમુક નીરસતા આવી શકે છે. આના માટે તમારે પરસ્પર સંવાદ ની મદદ લેવી હશે. જો તમે વિદ્યાર્થી છો તો શિક્ષા ની બાબત માં આ ગોચર વધારે અનુકૂળ નથી. તેથી તમારે પૂર્ણ નિષ્ઠા અને એકાગ્રતા ની સાથે અભ્યાસ પર ધ્યાન આપવું હશે, નહીંતર પરિણામ જુદા હોઈ શકે છે. જો તમે પરિણીત છો તો સૂર્ય નું ગોચર તમારી સંતાન માટે સારું રહેવાવાળો છે અને તેમની યોજનાઓ સફળતા પ્રાપ્ત કરશે આના થી તેમને કામયાબી મળશે। આ ગોચર કાળ માં તમારી મહત્વકાંક્ષાઓ પણ વધશે અને આ સમય માં લાંબા સમય થી અટકાયેલી કોઈ ઈચ્છા પૂરી થઈ શકે છે જેથી તમે ઘણા પ્રસન્ન થશો. તમારું આરોગ્ય પણ મજબૂત બનશે અને પોતાના ધન ને એક જગ્યા નિવેશ કરીને પોતાની આવક ને વધારવા નું પ્રયાસ તમે કરશો। સરકારી ક્ષેત્ર થી પણ લાભ ના યોગ બનશે અને જો તમે નોકરી કરો છો તો તમારા વરિષ્ઠ અધિકારીઓ નું સહયોગ પણ તમને મળશે। વેપાર ના દ્રષ્ટિકોણ થી પણ આ ગોચર ઘણું અનુકૂળ પરિણામ આપનારું સાબિત થશે.\nઉપાય: ભગવાન સૂર્યદેવ ના મંત્ર “ૐ ઘ્રુણિ સૂર્યાય નમઃ” નો જાપ કરવું હિતકર હશે.\nસૂર્ય દેવ નું ગોચર તમારી રાશિ થી દસમા ભાવ માં થશે. દસમા ભાવ માં સૂર્ય ને વિશેષ બળ પ્રાપ્ત થાય છે, જેને દિગબળ કહેવા માં આવે છે. દસમા ભાવ માં સૂર્ય નું ગોચર અનુકૂળ હોય છે. સૂર્ય તમારી રાશિ નો સ્વામી છે અને દસમોં ભાવ સૌથી મજબૂત કેન્દ્ર ભાવ હોય છે. આવી સ્થિતિ માં સૂર્ય દેવ તમારા માટે કાર્યક્ષેત્ર માં જબરદસ્ત પ્રગતિ ના યોગ બનાવશે અને તમને પોતાના કાર્યક્ષેત્ર માં અથવા જ્યાં તમે નોકરી કરો છો ત્યાં પ્રમોશન મળવા ની પૂરી શક્યતા રહેશે। તમારા સંબંધ તમારા વરિષ્ઠ અધિકારીઓ થી પણ સારા બનશે અને તે દરેક કામ માં તમારી મદદ કરશે। જો તમે સરકારી ક્ષેત્ર માં કામ કરો છો તો આ ગોચર તમારા માટે હજી વધારે રહેશે। સરકાર ની બાજુ થી કોઈ માન-સન્માન અથવા કોઈ જાત ની સુવિધાઓ મળી શકે છે. આ ગોચર તમારા શત્રુ ઉપર પણ ભારે પડશે અને તમે આ સમય પોતાના યશ અને પ્રસિદ્ધિ માં વધારો થતો જોશો। આ ગોચર ના પ્રભાવ થી ઘર માં સુખ-શાંતિ આવશે અને તમારું પારિવારિક અને અંગત સ્તર સારું હશે અને સમાજ માં માન-સન્માન મળશે। સૂર્ય નું ગોચર તમારા આરોગ્ય ને મજબૂત બનાવશે અને તમારી રોગ પ્રતિકારક ક્ષમતા માં વધારો કરશે। તમે કર્મઠ બનશો અને દરેક કાર્ય ને સફળતાપૂર્વક પૂર્ણ કરશો।\nઉપાય: પોતાના હાથ માં મૌલી અથવા કલાવો છ વખત વીંટી ને બાંધો।\nસૂર્ય નું ગોચર તમારી રાશિ થી નવમા ભાવ માં થશે. આ તમારા બારમા ભાવ ના સ્વામી છે. આ ગોચર ના પ્રભાવ થી તે વેપારીઓ ને જબરદસ્ત લાભ થશે જે વિદેશો થી સંકળાયેલું વેપાર કરે છે. આ સમય માં તમારા પિતાજી નું આરોગ્ય બગડી શકે છે અને તે માંદા પડી શકે છે. તમારા માન સન્માન માં વધારો થશે અને સમાજ ના કામો માં તમારું નામ થશે. તમે પરોપકાર ના કાર્ય માં વ્યસ્ત રહેશો। આ ગોચર ના પ્રભાવ થી તમારી કાર્યકુશળતા મજબૂત થશે અને તમે પોતાના દમ પર પોતાની સ્થિતિ ને સારું બનાવશો। તમારા પ્રયાસો માં ઝડપ આવશે અને કામો ને કેવી રીતે કરાય છે આ તમને સમજ આવશે। તમારા ભાઈ બહેન ને આ સમયકાળ માં કોઈ મુશ્કેલી નો સામનો કરવો પડી શકે છે. ધર્મ ની બાબત માં તમારો ખર્ચ થશે. ખર્ચ પર નિયંત્રણ રાખી તમે બચત કરી શકશો નહીંતર આવક માં પહેલા ની સરખામણી માં અમુક ઘટાડો આવી શકે છે. તમારું આરોગ્ય સુધરશે અને બીમારીઓ થી મુક્તિ મળશે।\nઉપાય: દરરોજ 108 ની સંખ્યા માં ગાયત્રી મંત્ર નો જાપ કરો.\nતુલા રાશિ ના લોકો ના માટે સૂર્ય અગિયારમાં ભાવ નાં સ્વામી છે અને તમારા માટે સૂર્ય નું ગોચર પાંચમા ભાવ માં થશે. આ ભાવ માં ગોચર ના પ્રભાવ થી તમારા આરોગ્ય માં સમસ્યાઓ આવી શકે છે અને તમે માંદા પડી શકો છો. તમને અચાનક થી ચામડી સંબંધી મુશ્કેલીઓ માં વધારો, તાવ અને યૌન સમસ્યાઓ ઉત્પન્ન થઇ શકે છે. તેથી તમારે પોતાના આરોગ્ય વિશે વિશેષ ધ્યાન રાખવું જોઈએ। જોકે આવું ત્યારે જ હશે જ્યારે તમારી કુંડળી માં અશુભ ગ્રહો ની દશા ચાલી રહી હોય. આ સમય માં મર્યાદા ના વિરુદ્ધ જઈ કોઈપણ કાર્ય કરવું સારું નહીં હોય. કેમકે તમારી માનહાનિ થઈ શકે છે. આ ગોચર ના પ્રભાવ થી તમારી આવક માં ઘટાડો આવી શકે છે અને કોઈ જાત ની ધનહાની થવાની પણ શક્યતા રહેશે। તમને ધન પ્રાપ્તિ માટે સખત મહેનત કરવી પડશે, ત્યારેજ તમને આંશિક રૂપે ધનલાભ થશે. આ સમયે તમારા પિતા અને પિતા સમાન લોકો ના માટે અનુકૂળ નહીં રહે અને તેમને આરોગ્ય કષ્ટ અને કરિયર માં વધઘટ નો સામનો કરવો પડી શકે છે. જો તમે સરકારી નોકરી કરો છો અને તમારા વિરુદ્ધ કોઈ આરોપ છે તો આ સમયે તમારે અમુક સાવચેત રહેવું જોઈએ કેમકે તમારા વિરુદ્ધ કોઈ પણ વિભાગીય ચકાસણી થઈ શકે છે. તમારા સામાજિક સ્તર માં ઘટાડો આવી શકે છે અને મહત્વાકાંક્ષાઓ ની પૂરતી થવા માં મોડું થઈ શકે છે.\nઉપાય: સૂર્યોદય ના સમય પૂર્વ દિશા માં નમવા થી તમને ફાયદો થશે, કેમકે આ દિશા પર સૂર્યદેવ નું પ્રભુત્વ હોય છે.\nતમારી રાશિ થી સાતમા ભાવ માં સૂર્ય નું ગોચર થશે. તમારી રાશિ ના માટે સૂર્ય દસમા ભાવ નો સ્વામી છે અને તમારા ભાગીદારી અને વિવાહ ના ભાવ માં વિરાજમાન થશે. આ ભાવ માં સૂર્ય તમારા માટે મિશ્ર પરિણામ લઇને આવશે અને તમને વેપાર માં ઉત્તમ લાભ ની પ્રાપ્તિ થશે. માત્ર આટલું જ નહીં જો તમે નોકરી કરો છો તો તમને સારુ પ્રમોશન અને પગાર માં વધારો થવાની પણ શક્યતા રહેશે। તમે પૂરી લગન અને મહેનત થી પોતાના કામ ને કરશો। જેથી કાર્યક્ષેત્ર માં તમારી સ્થિતિ સારી બનશે અને તમને માન-સન્માન મળશે। સમાજ માં તમારી સ્થિતિ સારી થશે અને લોકો માં લોકપ્રિય થશો. પરંતુ દાંપત્યજીવન માટે આ ગોચર અનુકૂળ નથી કેમકે આના થી તમારા જીવનસાથી અને તમારા વચ્ચે અહમ નું ટકરાવ થશે અને સંબંધો માં ઝઘડો થઇ શકે છે. તમારું જીવનસાથી કોઈ વાત ને લઈને હઠીલું વર્તન કરી શકે છે. જેથી તમારા દાંપત્યજીવન માં સુખ માં ઘટાડો આવશે અને તમારા વેપાર માં પણ અમુક ફેરફાર આવશે અને તમે સ્થિતિ ને સમજી ને ચાલવા નો પ્રયાસ કરશો। આ સમયે વેપાર માટે સરળ નહીં હોય. તમારા ભાગીદાર થી જેની જોડે આ વેપાર કરો છો સંબંધ ઠીક રહેશે। પરંતુ તેના થી આ સમયકાળ માં વ્યાપારિક સંબંધ રાખવો જ સારું હશે, અંગત સંબંધ રાખવા પર મુશ્કેલીઓ ઉત્પન્ન થઇ શકે છે.\nઉપાય: લાલ ચંદન ઘસી નહાવા ના પાણી માં મેળવો અને તે જળ થી સ્નાન કરો.\nતમારી રાશિ ના માટે સૂર્ય ભાગ્ય સ્થાન એટલે કે નવમા ભાવ નો સ્વામી છે અને સૂર્ય નું ગોચર તમારી રાશિ થી છઠ્ઠા ભાવ માં થશે. છઠ્ઠા ભાવ માં સૂર્ય નું ગોચર સામાન્યરૂપે શુભ ગણવા માં આવે છે અને અહીં હાજર સૂર્ય તમારી કુંડળી માં શત્રુઓ થી તમારી રક્ષા કરે છે. તમને વાદ વિવાદ માં સફળતા મળવા ના યોગ બનશે અને કોર્ટ-કચેરી ની બાબત માં સફળતા મળશે। જો તમે પ્રતિયોગી પરીક્ષા ની તૈયારી માં લાગેલા હતા તો પણ આ ગોચર થી તમારા માટે સફળતા નાં દ્વાર ખુલશે। તમારા ખર્ચ જરૂર થશે પરંતુ તે કોઈ ખોટા કામ પર નહીં હોય, પરંતુ જે કામ પર અને ઠીક સમય પર વ્યવસ્થિત ખર્ચ થશે, જેનો પ્રભાવ તમારી નાણાકીય સ્થિતિ પર વધારે નહીં પડે. આ ગોચર ના પ્રભાવ થી તમને વધારે મહેનત કરવી પડશે અને તે ઉપરાંત ભાગ્ય પોતાનો પ્રભાવ દેખાડશે। તમારી નોકરી માટે આ ગોચર અનુકુળ સાબિત થશે અને તમે જેટલી મહેનત કરશો તેના મુજબ તમને સારા ફળ પણ મળશે। સરકારી ક્ષેત્ર અથવા સરકારી તંત્ર થી તમને લાભ મળવા નું માર્ગ પ્રશસ્ત થઈ શકે છે. તમારું ધન ક્યાંક અટકાયેલું હતું તે આ સમયકાળ માં પાછું આવી શકે છે. જો તમે કોઈ ઉધાર લીધું હતું તો તે પણ ચૂકવવા ની પૂરી શક્યતા છે. ત્યાંજ આના વિપરીત અમુક લોકો ઉધાર ચૂકવવા માટે બીજું ઉધાર લેશે, જેમાંથી અમુક ઉધાર ચુકવી વધેલું ધન સુખ સુવિધાઓ ના સાધન ખરીદવા માં લગાવી શકે છે. તમારી સંતાન પણ આ સમય માં પ્રગતિ કરશે।\nઉપાય: સૂર્ય ની હોરા માં સૂર્ય મંત્ર નો જાપ કરો.\nસૂર્ય નું ગોચર તમારી રાશિ થી પાંચમા ભાવ માં થશે. સૂર્ય તમારા માટે અષ્ટમ ભાવ નો સ્વામી છે. પાંચમો ભાવ વિશેષ રૂપ થી બુદ્ધિ, જ્ઞાન, સંતાન અને પ્રેમ સંબંધો નો ભાવ ગણવા માં આવે છે. સૂર્ય ના આ ભાવ માં ગોચર કરવા થી તમારી સંતાન ને અમુક શારીરિક મુશ્કેલીઓ નો સામનો કરવો પડી શકે છે. અને તે જે ક્ષેત્ર માં કામ કરી રહ્યા છે તેમાં તેમને વધારે એકાગ્રતા ની સાથે કામ કરવું હશે. શિક્ષા માં અવરોધ આવવા ના યોગ બનશે કેમકે તમારી એકાગ્રતા આ સમયે ભાંગી શકે છે અને શારીરિક રૂપે પણ તમે પોતાની અંદર ગરમી અને પિત્ત ની અસંતોષ ની સ્થિતિ ને અનુભવ કરી શકો છો, જેથી તમારા કામો માં પણ અમુક મોડું થઈ શકે છે. મહત્વપૂર્ણ પરિયોજનાઓ અટકી શકે છે, જેના લીધે તમને વધારે ધ્યાન આપીને કામ કરવું હશે. આ ગોચરકાળ માં તમે પોતાની નોકરી થી નિરાશ થઈ નોકરી બદલવા નો વિચાર પણ બનાવી શકો છો. બીજી બાજુ આ ગોચરકાળ તમને અચાનક થી ધન પ્રદાન કરવા માં પણ સક્ષમ છે. તમને શેરબજાર, લોટરી અથવા જુગાર વગેરે થી ધનલાભ થવા ના યોગ બની શકે છે. પરંતુ ધન નિવેશ ઘણું સોચી વિચારી ને કોઈ સારા નિષ્ણાત ની સલાહ લઇને જ કરવું ઉચિત હશે. તમારા અંદર લોકો ની મદદ કરવા ની પ્રવૃતિ આવશે, જેથી તમે અમુક સારા કામ પણ કરશો।\nઉપાય: પોતાના પિતાજી નું સન્માન કરો અને સવારે વહેલા ઉઠવા ની ટેવ નાખો।\nતમારી રાશિ થી ચોથા ભાવ માં સૂર્ય નું ગોચર થશે. સૂર્ય તમારા માટે સાતમા ભાવ નો સ્વામી છે. ચોથા ભાવ ને સુખ નુ ભાવ કહેવા માં આવે છે. આ ગોચર ના પ્રભાવ થી તમારી સુખ સુવિધા માં વધારો થશે, પરંતુ માનસિક રૂપે તમને વધારે સંતુષ્ટ નહીં હો. તમને વધારે શાંતિ ની ઈચ્છા હશે. તેના પ્રભાવ થી પરિવાર માં વાતાવરણ વધારે અનુકૂળ નહીં રહે અને તેમાં નકામી બોલાચાલી થઈ શકે છે, જેથી લોકો ની વચ્ચે સામંજસ્ય નો અભાવ જોવા મળી શકે છે. તમારી માતાજી ના આરોગ્ય માં પણ અમુક ફેરફાર આવશે અને તે અમુક ગુસ્સે થઈ શકે છે. આ ગોચર માં સૂર્ય તમારા કાર્યસ્થળ ને પણ પ્રભાવિત કરશે જેના લીધે તમે કુટુંબ અને નોકરી ની વચ્ચે સામંજસ્ય બેસાડવા નો પ્રયાસ કરશો। એક બાજુ પરિવાર તમારા થી સમય ની માંગ કરશે તો કાર્યક્ષેત્ર માં પણ તમારું ધ્યાન જરૂરી હશે. જો તમે વેપાર કરો છો તો આ તમારા માટે સારા ક્ષણો ને લઈને આવશે પરંતુ તમારે કોઈ નિષ્ણાત ની મદદ લેવાની જરૂર પડશે। જો તમે વિવાહિત છો તો દાંપત્ય જીવન સુખમય રહેશે અને જીવનસાથી ને કાર્યક્ષેત્ર માં સફળતા મળવા ની સંભાવના બનશે। આ ગોચર ની અવધિ માં તમારે પોતાના નિયોક્તા દ્વારા ભવન અથવા વાહન ની પ્રાપ્તિ થઇ શકે છે.\nઉપાય: રવિવાર ના દિવસે લાલ ચંદન મેળવેલા પાણી થી સૂર્ય દેવ ને અર્ધ્ય આપો.\nસૂર્ય તમારી રાશિ થી છઠ્ઠા ભાવ નો સ્વામી છે અને પોતાના આ ગોચર ના દરમિયાન તે તમારા ત્રીજા ભાવ માં પ્રવેશ કરશે। સામાન્યરૂપે સૂર્ય નું ગોચર ત્રીજા ભાવ માં અનુકૂળ અને શુભ પરિણામ આપવા માં સક્ષમ હોય છે. સૂર્ય ના આ ગોચર ના તમને સમુચિત લાભ મળશે અને તમારા સાહસ અને પરાક્રમ વધારો જોવા મળશે। તમે દરેક કામ ને પુરી એકાગ્રતા અને નિષ્ઠા ની સાથે સંપન્ન કરશો અને તમારી જીવન ઉર્જા માં પણ વધારો થશે. તમે તાજગી અનુભવશો અને દરેક પડકાર નું જામી ને સામનો કરવા માટે ઊભા રહેશો। આ ગોચર તમારા શત્રુઓ પર ભારે પડશે અને તમે તેમને કોઈપણ રીતે આગળ વધવા ની નહિ દો. જેથી તમે માનસિક રૂપે પણ ઘણા મજબૂત દેખાશો। આ ગોચરકાળ માં તમને પોતાના પ્રયાસો નુ શુભ ફળ મળશે અને કરિયર માં પણ વિકાસ ના યોગ બનશે। પોતાના મિત્રો ની મદદ થી પોતાના વેપાર માં સફળતા મેળવશો। આ સમય તમારા જીવનસાથી માટે પણ સારું રહેવાવાળું છે.\nઉપાય: સવારે સૂર્યોદય ના પહેલા ઊઠો અને લાલ રંગ ના પુષ્પ વાળા છોડ અને વૃક્ષો ને પાણી આપો.


અમદાવાદ શહેરનો પોશ વિસ્તાર ગણાતો સેટેલાઇટ વિસ્તારમાંથીમાં આવેલા રો હાઉસમાંથી સેક્સ રેકેટ ઝડપાયું છે. આ અંગેની બાતમી મળતાં મહિલા ક્રાઇમ બ્રાંચે રેડ પાડી સંચાલક મહિલા, તેના પતિ સહિત ત્રણને ઝડપી પાડ્યાં છે. જોકે વિદેશી મહિલા પાસેથી દેહ વ્યાપાર કરાવતા હોવાનું તપાસમાં સામે આવ્યું હતું.\nશહેરના પોશ વિસ્તાર હાઇપ્રોફાઇલ સેક્સ રેકેટ ચાલતું હોવાનો મેસેજ મળતા મહિલા ક્રાઇમે રેડ કરી હતી. બે વર્ષથી સેક્સ રેકેટ ચલાવનાર દંપતી સહિત ત્રણ લોકોની પોલીસે ધરપકડ કરી હતી. અહીંથી ઉઝબેકિસ્તાનની યુવતીઓ પોલીસને મળી આવી હતી. તપાસ કરતા જાણવા મળ્યું હતું કે, આ મકાન 15 હજારમાં ભાડે રખાયું હતું અને ગ્રાહકો પાસેથી સાતથી 14 હજાર વસુલાતા હતા.\nમહિલા ક્રાઇમની ટીમને બાતમી મળી હતી કે, લૉડાઉન બાદ અનલોકમાં કેટલીક છૂટછાટ આપ્યા બાદ કેટલીક જગ્યાઓ પર દેહવ્યાપાર શરૂ થઈ ગયા છે. શ્યામલ વિસ્તારમાં શ્યામલ રો હાઉસ ના વિભાગ2માં પણ વિદેશી યુવતીઓ બોલાવીને કેટલાક લોકો સેક્સ રેકેટ ચલાવે છે. જેથી પોલીસે અહીં જઈને રેડ કરી તો સેક્સ રેકેટ ઝડપાયું હતું.


હુસ્ન પહાડી કા – ૧૦ – શ્યામસુંદર – પહાડી સંગે – વેબગુર્જરી\nહુસ્ન પહાડી કા – ૧૦ – શ્યામસુંદર – પહાડી સંગે\nby Ashok Vaishnav • July 20, 2019\nસાજનકી ગલિયાં છોડ ચલે /\_ ક્યા રાત સુહાની હૈ\nસુરો, રાગો અમારે મન વજીફા છે ન ે વાડી છે\nવળી લટકામાં સંગાથે પહાડો છે, પહાડી છે\nપુનરાવર્તનના ભોગે ફરી લખું કે આ લેખમાળા રાગ પહાડી આધારિત ફિલ્મી (અને ક્વચિત ગૈર-ફિલ્મી) ગીતોની ખરી, સરેરાશ ભાવકને એ રાગની શાસ્ત્રોક્ત આંટીઘૂંટીઓમાં મૂંઝવવાનું કોઈ પ્રયોજન નથી. એ રાગની સુરાવલિઓ સ્વયંભૂ ભીતરે ઘર કરે એવી છે અને માટે એક છુપી હસરત ખરી. આ શ્રેણીના બધા મણકા અને આવરી લેવાયેલ બધી પહાડી બંદિશોમાંથી પસાર થઈ ગયા બાદ જો એવું બને કે ક્યારેક ક્યાંક દૂર કોઈ પહાડી ગીત વાગતું હોય અને આ લેખમાળાનો અનુભવ સાંભરી ભાવકને એવું લાગે કે ‘ હો ન હો, આ પહાડી છે ! ‘ તો આ સમગ્ર આયાસ સાર્થક લેખાશે !\nહવે તુર્ત આજની પહાડી બંદિશોના બેનમૂન સર્જક સંગીતકાર શ્યામસુંદર પર આવીએ. હિંદુસ્તાની ફિલ્મો અને સંગીત (મને હિંદી કરતાં હિંદુસ્તાની શબ્દ વધારે જચે છે !) હમેશાં બે મુખ્ય પ્રવાહોમાં વિભાજીત રહ્યો છે. બંગાળી (કહો કે પૂર્વી) અને પંજાબી (ઉત્તરી) . એક બાજૂ સૌમ્યતા, ધીર-ગંભીરતા, વિચારશીલતા અને માર્દવ તો બીજી બાજૂ રમઝટ, જોશ, જમાવટ અને એમાંથી જન્મતી બરછટતા ! સંગીતના દ્રષ્ટિકોણથી આ જ વાત કહીએ તો એક બાજૂ પંકજ મલિક, અનિલ બિશ્વાસ, બર્મન, હેમંત અને સલિલ તો બીજી બાજૂ ગુલામ હૈદર, નૌશાદ, નૈયર, હુસ્નલાલ ભગતરામ અને આપણા આજના નાયક શ્યામસુંદર. બાકીના સંગીતકારોએ પણ જાણ્યે – અજાણ્યે આ બે મુખ્ય ધારાઓમાંથી એકમાં જોડાઈ જવાનું પસંદ કર્યું. સરવાળે ફાયદો આપણને ભાવકોને થયો કે ઘેર બેઠા ગંગા, યમુના, ચિનાબ, ઝેલમ અને હુગલી, પદ્મા, મેઘનામાં નાહી પાવન થયા !\nશ્યામસુંદર સંગીત-શિરોમણિ ગુલામ હૈદરના શાગીર્દ. માત્ર વીસ હિંદી અને ચાર પંજાબી ફિલ્મોની કારકિર્દી. મગજના ફાટેલા અને પિયક્કડ. એમણે ચાતરેલા સાંગિતિક ચીલાને કેટલાય અનુસર્યા. પંજાબી ફિલ્મ ‘ગુલ બલોચ’ માં એમણે પહેલી વાર મોહમદ રફીને લીધા અને પહેલું હિંદી ગીત ‘અજી દિલપે હો કાબુ‘ (દુર્રાની સાથે) ફિલ્મ ‘ગાંવ કી ગોરી’ માટે પણ એમણે જ ગવડાવ્યું. સંગીતકાર તરીકે એમનું જે માન હતું એનો એક જ પુરાવો આપું કે ઓ. પી. નૈયર આગળ જ્યારે કોઈ એમનો ઉલ્લેખ કરતું ત્યારે એક પણ શબ્દ ઉચ્ચાર્યા વિના માત્ર બન્ને કાન પકડી અને જીભ દાંત વચ્ચે દબાવી, માથું હલાવી પ્રતિભાવ આપતા ! મલ્લિકા-એ-તરન્નુમ નૂરજહાં ૧૯૮૨ માં પાકિસ્તાનથી ભારત આવ્યા ત્યારે એમના અભિવાદન સમારોહમાં જે ત્રણ ગીતો ગવાયા એમાંથી બે શ્યામસુંદરના હતાં !\n૧૯૪૩માં શરુઆત કર્યા બાદ ૧૯૪૯માં શ્યામસુંદરની ત્રણ ફિલ્મો એકી સાથે આવી. ચાર દિન, લાહૌર અને બાઝાર. આજનું પ્રથમ પહાડી ગીત આ ‘બાઝાર’ ફિલ્મનું છે. લતાએ ગાયેલા અને ઓમપ્રકાશ ભંડારી ઉર્ફે કમર જલાલાબાદી લિખિત એ ગીતના શબ્દો :\nसाजन की गलियाँ छोड चले, दिल रोया आँसू बह ना सके\nये जीना भी कोई जीना है, हम उनको अपना कह ना सके\nजब उनसे बिछडकर आने लगे, रुक रुक के चले चल चल के रुके\nलब काँपे आँखें भर आईं, कुछ कहना चाहा कह ना सके\nउनके लिए उनको छोड दिया, ख़ुद अपने दिल को तोड़ दिया\nहम उनके दिल में रहते थे, उनके क़दमों में रह ना सके\nसाजन है वहाँ और हम हैं यहाँ, ऐसे दिल को ले जाएँ कहाँ\nजो पास भी उनके रह ना सके, और दर्दे जुदाई सह ना सके …\nફિલ્મ માત્ર એના સોળ ગીતોના કારણે ખૂબ ચાલી. ફિલ્મના મુખ્ય કલાકારો હતા શ્યામ, નિગાર સુલતાના, યાકૂબ, ગોપ અને કક્કુ. આ શ્યામ અને ફિલ્મ ‘દિલ્લગી’ માં સુરૈયા સાથે ‘તૂ મેરા ચાંદ મૈં તેરી ચાંદની‘ ગાનાર શ્યામ સાવ અલગ. ‘બાઝા ‘ ( અને અન્ય દસેક ) ફિલ્મના હીરો શ્યામે ક્યારેય કોઈ ગીત જાતે ગાયું નથી અને ગાયક શ્યામ એટલે પાછળથી (જ્હોની મેરા નામ) અનેક ફિલ્મોમાં ખલનાયક તરીકે ચમકનાર શ્યામકુમાર.\nસાવ સામાન્ય ફિલ્મ પણ એ જમાનામાં આવી ફિલ્મો અને એમની ધૂમ સફળતાની ભરમાર હતી. ખન્ના થિયેટર કંપનીના માલિક યાકૂબનો ધંધો હીરોઇન નિગાર સુલતાનાના કારણે ધમધોકાર ચાલે છે. પોતે નિગારના પ્રેમમાં પણ છે અને એટલે એના પર એકાધિકારભાવ ધરાવે છે. સિદ્ધાંતવાદી દેશભક્ત અને (માટે) ગરીબ પિતાનો પુત્ર શ્યામ ઘરબાર છોડી, કવિ/ ગાયક તરીકે નસીબ અજમાવવા શહેર આવે છે અને નિગારના પ્રેમમાં પડે છે. નિગાર યાકૂબને છોડી શ્યામ સાથે રહેવાનો હિંમતભર્યો નિર્ણય લે છે. યાકૂબ પ્રેમિકાને શ્યામની ‘ચુંગાલ’માંથી છોડાવવા કોઈ પાછીપાની કરતો નથી અને બન્નેની જામી રહેલી કારકિર્દી પાયમાલ કરી ચીંથરેહાલ કરી મૂકે છે. યાકૂબ નિગાર પર દબાણ લાવી, પાછા ‘સ્વઘરે’ આવી જવાનું કહે છે. નિગાર એક રાતે, શ્યામને છોડી યાકૂબ પાસે જતી રહેવાનો આકરો નિર્ણય કરે છે :\nક્લેરિયોનેટ પર ગીત શરુ થયાની ત્રણેક મિનિટ પહેલાં જ પહાડી આરંભાય છે. નિગાર શ્યામને સૂતેલો છોડી નીકળે છે. વાયલીન સંગાથે દીપચંદી તાલમાં અને શ્યામસુંદરની લાક્ષણિક ધુનમાં ગીત શરુ થાય છે. લતાના અવાજમાં હજી નૂરજહાંની છાયા વર્તાય છે. ગીતનું માળખું ગઝલનું છે. શ્યામ જાગે છે પણ એને કશી ખબર નથી. સામાન્યત: આવા ગીતોમાં નાયક કે નાયિકાના દિલની પુકાર ‘આકાશવાણી’ રૂપે વ્યક્ત થતી હોય છે પણ અહીં નિગાર પોતે ગાય છે.\nશ્યામસુંદરના અનેક ગીતોની એક વિશિષ્ટતા હતી. ગીતનો મુખડો અને પ્રથમ અંતરો તાલમાં વાગે. બીજા અંતરા વખતે તાલ થંભી જાય અને એ અંતરાનું ગવન, જાણે સાખી હોય તેમ માત્ર એકલદોકલ વાદ્ય સંગાથે થાય અને પછીનો અંતરો પાછો રાબેતા મૂજબ તાલ સાથે ગવાય ! અહીં પણ એવું થયું છે એટલું જ નહીં, ફિલ્મના અન્ય આઠેક ગીતોમાં એ જ પદ્ધતિ અજમાવાઈ છે.\nનિગાર ગાતાં ગાતાં થંભે છે. કદાચ એના મનમાં ફરી પ્રેમી પાસે જતા રહેવાની તરસ રમે છે. પશ્ચાદભૂમાં તબલા પર વાગતો દીપચંદી સાથ પૂરે છે પરંતુ લતાના કંઠ અને એમાં ઘૂંટાતા સાક્ષાત્ પહાડીમાં વિક્ષેપ પાડતું નથી. ત્રણ અંતરાનું ગીત (ગઝલ) લતાની હળવી મુરકી સાથે વિરમે છે.\nઅપેક્ષા મૂજબ, બહારથી દયાહીન ભાસતા પણ છેવટે તો પ્રેમી એવા ખલનાયકનું હૃદયપરિવર્તન થાય છે અને એ માથે રહીને સાચા પ્રેમીઓનું મિલન કરાવે છે યાને કે ખાધું, પીધું ને …\nફિલ્મના અન્ય પંદર ગીતોમાંથી મોટા ભાગના કર્ણપ્રિય, વિખ્યાત અને લાક્ષણિક પંજાબી છાંટવાળા છે. ફિલ્મની છેલ્લી પંદર મિનિટમાં જ ત્રણ ગીતો સમાવાયા છે ! ફિલ્મના ક્રેડીટ ટાઈટલ્સમાં સંગીતકાર તરીકે શ્યામસુંદર ઉપરાંત હુસ્નલાલ ભગતરામનું નામ પણ છે એટલે એવું માની લેવાની લાલચ થાય કે નિર્માતા શ્યામસુંદરથી અધવચ્ચે તંગ આવી ગયા હશે અને એ બેલડીને બાકીનું કામ પૂરું કરવાનું કહેવું પડ્યું હશે. ભગવાન જાણે !\nઆજનું બીજું ગીત ‘બાઝા ‘ પછી ચાર વર્ષે આવેલી અને શ્યામસુંદરની અંતિમ ફિલ્મ ‘અલિફ લૈલા’નું છે. ફિલ્મની અધવચ્ચે જ શ્યામસુંદરનું અવસાન થતાં ફિલ્મનું બાકીનું સંગીત એમના પરમ મિત્ર મદનમોહને પૂરું કર્યું હતું. મદનમોહને કેટલું કામ કર્યું એની માહિતી કે ક્રેડીટ્સમાં એમનું નામ સુદ્ધાં નથી પણ મને અંગત રીતે એવું લાગે છે કે રફી-લતાનું અદ્ભુત ગીત ‘ખામોશ કયું હો તારો‘ એમણે રચ્યું હોવું જોઈએ . આ માન્યતા બિલકુલ વ્યક્તિગત છે, આધારભૂત મુદ્દલ નહીં !\n‘અલિફ લૈલા’ ની વાર્તામાં ન કોઈ અલિફ છે, ન લૈલા. દરઅસલ અરબીમાં ‘અલિફ’ નો અર્થ હજાર અને ‘લૈલા’ નો રાત્રિ થાય છે અને આ ફિલ્મ અરેબિયન નાઈટ્સની એક હજાર રાત્રિઓ પર આધારિત છે માટે ‘અલિફ લૈલા’ ! ફિલ્મમાં અલાદ્દીન (વિજય કુમાર) છે, એ જેને પ્રેમ કરે છે એ શહઝાદી દિલઆરામ (આશા માથુર) છે, જાદુઈ ચિરાગની જિન્ની (નિમ્મી) છે અને દુષ્ટ જાદૂગર અફરાત્યમ (પ્રાણ) છે. આ પ્રકારની, એક તિલિસ્મી દુનિયામાં લઈ જતી ફિલ્મોનો (મારા સહિત !) એક અલાયદો પ્રેક્ષક-વર્ગ હતો અને આવી ફિલ્મોનું સંગીત હમેશાં ઉમદા રહેતું. ફિલ્મમાં માત્ર આઠ ગીતો છે ( ‘ બાઝાર ‘ ના સોળની જગ્યાએ !) અને બધા એક-એકથી ચડિયાતા ! આજના પહાડી ગીત સહિત લતા – રફીના બે યુગલ ગીતો, બે લતા એકલ-ગીત, બે તલતના અને બે આશા ભોંસલેના. આશાએ પહેલી અને છેલ્લીવાર આ ફિલ્મમાં શ્યામસુંદર માટે ગાયું. બધા ગીતો સાહિરના છે. આજની પહાડી બંદિશના શબ્દો :\nक्या रात सुहानी है\nआज ज़माने की\nहर शै पे जवानी है\nअनमोल निशानी है\nतू मेरी उल्फत के\nख़्वाबों की जवानी है\nकुछ कह दो निगाहों में\nआज सिमट आओ\nतरसी हुई बाँहों में\nहसरत है निगाहों में\nदूर कहीं चल दूँ\nछुप कर तेरी बाँहों में\nतक़दीर सँभल जाए\nगर मेरे सीने पर\nये ज़ुल्फ़ मचल जाए\nये रात न ढल जाए\nसुबह के तारे की\nनियत न बदल जाए …\nમામૂલી મજૂર હોવા છતાં અલાદ્દીન બગદાદની શહઝાદીને ચાહે છે. શહઝાદી પણ એની મુફલિસી અને દિલેરી પર કુરબાન છે. અલાદ્દીન હજી જાદુઈ ચિરાગ અને જિન્નીનો માલિક બન્યો નથી. એક રાતે એ શહઝાદી સાથે વાયદો કર્યા મૂજબ જીવનું જોખમ લઈને મહેલની દીવાલ ઠેકી એને મળવા જાય છે. મહેલના ગુલશનમાં શહઝાદી એની સાહેલીઓ સાથે એના ઇંતેજારમાં છે.\nસાહેલીઓના સમૂહગાનથી ગીતની શરુઆત. રફીના સ્વરથી પહેલો બંધ આરંભાય છે. કેવી સોહામણી રાત!! આજે જાણે કાએનાતની દરેક ચીજમાંથી યૌવન છલકાય છે. સમગ્ર ગીત એક પ્રેમ – સંવાદ છે અને ગીતની ધુન, ઢાળ અને તાલ અગાઉના ‘ બાઝાર ‘ના ગીત જેવા જ છે. માત્ર એક અનોખું પરિમાણ ઉમેરાયું છે રફીના અવાજનું ! ગીતના સૌંદર્યમાં ચાર ચાંદ લગાવે છે એકાંતરા અંતરે આવતા, શહઝાદીની સાહેલીઓ દ્વારા ગવાતા પહાડી સમૂહ-સ્વરો. કુલ છ બંધમાંથી એકાંતરે એક-એક બંધ રફી અને લતા ગાય છે. એક બીજી વાત પણ ગીતના લાવણ્યને નિખારે છે. દરેક ત્રણ પંક્તિના બંધમાં, બીજી પંક્તિના એક શબ્દને જે રીતે બન્ને મહાન ગાયકો બહેલાવે છે તે. પહેલા બંધમાં રફી ‘ઝમાને કી’, બીજામાં લતા ‘ઉલ્ફતકે ‘, ત્રીજામાં ફરી રફી ‘સિમટ’ શબ્દને, ચોથામાં લતા ‘કહીં’ ને, પાંચમામાં રફી ‘ સીને’ ને અને અંતિમ બંધમાં લતા ‘તારે’ ને જે રીતે રમાડે છે એ સાંભળી આફરીન પોકારી જવાય !\nગીતની અંતિમ પંક્તિમાં ભરપૂર કાવ્યતત્વ અને પ્રેમી હૈયાઓની પરિસ્થિતિનું વેધક વિધાન છે. નાયિકા કહે છે કે માંડ પ્રાપ્ત થયેલી આ મિલન-રાત્રિ ક્યાંક જલદી પૂરી ન થઈ જાય ! સવારના આગમનની છડી પોકારતા શુક્રના તારા (ગ્રહ) ની દાનત બગડે અને એ વહેલો ઊગી આવે તો આપણે એટલા વહેલા વિખૂટા પડવું પડે !\nછેલ્લે એક રસપ્રદ વાત. આ ગીત વાંચતી વખતે કાવ્ય-રસિકોએ જોયું હશે કે એમાં એક અનોખો લય છે. દરેક બંધમાં ત્રણ પંક્તિઓ. પહેલી અને ત્રીજી પંક્તિ છ દીર્ઘ માત્રાની અને વચ્ચેની પાંચ દીર્ઘ માત્રાની. છંદની ભાષામાં એને આમ દર્શાવાય :\nલા લા લા લા લા લા\nલા લા લા લા લા\nપહેલી અને ત્રીજી પંક્તિના પ્રાસ મળે. બીજા શબ્દોમાં, વચ્ચેની પાંચ માત્રાવાળી પંક્તિ હટાવી દઈએ તો મત્લા પ્રકારનો (એટલે કે ગઝલના પહેલા શેર જેવો) શેર બને. આ પંજાબી કાવ્ય-પ્રકાર છે અને એને ‘માહિયા’ કહે છે. આ ગીત આવા છ માહિયાનો બનેલો છે. આવા ‘માહિયા’ પ્રકારના ફિલ્મી ગીતના બે ઉદાહરણો :\nदिल ले के दगा देंगे\nयार हैं मतलब के\n(રફી – નયા દૌર )\nतुम रूठ के मत जाना\nमुझसे क्या शिकवा\nदीवाना है दीवाना ..\n( રફી / આશા – ફાગૂન )\nઅંતના અંતમાં, શ્યામસુંદરના જ બીબામાં સંગીત આપતા હુસ્નલાલ ભગતરામના ફિલ્મ ‘ આંસૂ ‘ ના ગીત સાથે સમાપન. ‘સુન મોરે સાજના દેખોજી મુજકો ભૂલ ના જાના‘ કયા સંગીતરસિયાએ ન સાંભળ્યું હોય ? લતા-રફીનું આ દિલકશ ગીત પણ, ઉપર ચર્ચેલા બન્ને ગીતોના ઢાળમાં છે, દીપચંદી તાલમાં છે અને પહાડી છે ..\nઆવતી મુલાકાતે સંગીતકાર એન. દત્તા અને એમની પહાડી સંગે મળીએ.\n← વાર્તા કેમ કહેવી ? – માર્ક ટ્વૈન,\n2 comments for “હુસ્ન પહાડી કા – ૧૦ – શ્યામસુંદર – પહાડી સંગે”\nપહાડી જેવા મનોહારી રાગના પરિચય નિમિત્તે જૂના સોના સમાન ગીતોના ઉદાહરણ સાથે કાવ્યપ્રકાર ની વિશેષતા ની સમજૂતી, સંગીતનો રસાસ્વાદ, આ બધું મળીને લેખમાં value addition કરે છે.\nધન્યવાદ મિત્ર !\nTotal views : 12226862